**Rīcības plāns**

**Par sadarbību ar Latvijas diasporu**

**2015.–2017. gadam**

2014

# SATURA RĀDĪTĀJS

[SATURA RĀDĪTĀJS 2](#_Toc387994551)

[GALVENIE LIETOTIE SAĪSINĀJUMI 3](#_Toc387994552)

[I. IEVADS 4](#_Toc387994553)

[II. SAISTOŠIE DOKUMENTI UN TIESĪBU AKTI 5](#_Toc387994554)

[III. SITUĀCIJAS APRAKSTS UN PROBLĒMAS FORMULĒJUMS 6](#_Toc387994555)

Diasporas izpratne…………………………………………………………………………...6

[Diaspora](#_Toc387994556) mūsdienu migrācijas procesos…………………………………………………….7

[Emigrācijas un diasporas apjoma tendences](#_Toc387994557) 7

[Starptautiskā pieredze diasporas politikas veidošanā 8](#_Toc387994559)

[Diaspora ES kontekstā 8](#_Toc387994560)

[Latvijas institūciju līdzšinējā pieredze 9](#_Toc387994561)

Latvijas valsts diasporas politikas izvēle, principi un mērķi ………………………………10

[IV. RĪCĪBAS VIRZIENI SADARBĪBĀ AR DIASPORU 12](#_Toc387994563)

[1. Rīcības virziens: Latviskās identitātes un saiknes ar Latviju uzturēšana, latviešu valodas un kultūras izplatības veicināšana pasaulē 1](#_Toc387994564)2

* 1. [*Diasporas pašorganizēšanās veicināšana* 1](#_Toc387994565)2

[*1.2.Latvijas institūciju lomas nostiprināšana diasporas sabiedriskās dzīves veicināšanā….....................................................................................................................*1](#_Toc387994566)3

*1.3.* [*Atbalsta sniegšana nedēļas nogales skolu darbībai* 14](#_Toc387994567)4

[*1.4.* *Latviešu valodas un kultūras apguves veicināšana mītnes zemju vispārizglītojošās skolās....*](#_Toc387994568) 16

[*1.5. Bērnu un jauniešu saiknes ar Latviju stiprināšana* 1](#_Toc387994566)7

[*1.6. Latviešu valodas un kultūras apguves un pētniecības veicināšana studiju programmās ārvalstu augstskolās………………………………………………………………*18](#_Toc387994569)

[*1.7. Latviešu trimdas kultūras mantojuma un vēstures izpēte un saglabāšana vienotas sociālās atmiņas veidošanā*](#_Toc387994570) 19

[2. Rīcības virziens: Diasporas politiskās un pilsoniskās līdzdalības veicināšana](#_Toc387994571) 20

[*2.1. Latvijas pilsonība un dubultpilsonība; Latvijas valstspiederīgo interešu aizstāvība un konsulāro papalpojumu nodrošināšana ārvalstīs*](#_Toc387994572) 20

[*2.2. Saeimas un Eiropas Parlamenta vēlēšanu, tautas nobalsošanas un parakstu vākšanas procesu nodrošināšana ārvalstīs* 21](#_Toc387994574)1

[3. Rīcības virziens: Sadarbība ar diasporu ekonomikā, kultūrā, izglītībā un zinātnē, intelektuālā potenciāla aprites veicināšana 22](#_Toc387994575)2

[*3.1. Diasporas iesaistīšana Latvijas ekonomikas, zinātnes un kultūras dzīvē* 2](#_Toc387994576)2

[*3.2. Komunikācijas platformas „Globālais latvietis” attīstīšana* 2](#_Toc387994577)4

*3.3. Latvijas sabiedrisko mediju lomas stiprināšana----------------------------------------- -*25

[*3.4. Izpratnes veicināšana Latvijā un ārzemēs par diasporu kā resursu, kā arī migrācijas un diasporas procesu pētniecība* 2](#_Toc387994578)6

[4. Rīcības virziens: Atbalsts tiem, kuri vēlas atgriezties Latvijā 2](#_Toc387994579)7

[*4.1. Informācijas pieejamības nodrošināšana par atpakaļmigrācijas iespējām* 27](#_Toc387994580)

[*4.2. Bērnu integrācija Latvijas izglītības sistēmā un sabiedrībā kopumā* 2](#_Toc387994581)8

V. PASĀKUMI SADARBĪBAI AR DIASPORU....................................................................30

VI. PASĀKUMU IZPILDEI NEPIECIEŠAMAIS FINANSĒJUMS.......................................43

VII. PĀRSKATA SNIEGŠANAS KĀRTĪBA ........................................................................44

**GALVENIE LIETOTIE SAĪSINĀJUMI**

ALA Amerikas Latviešu apvienība

ĀM Ārlietu ministrija

ANO Apvienoto Nāciju Organizācija

CSP Centrālā statistikas pārvalde

CVK Centrālā vēlēšanu komisija

ELA Eiropas Latviešu apvienība

EM Ekonomikas ministrija

ES Eiropas Savienība

IeM Iekšlietu ministrija

IZM Izglītības un zinātnes ministrija

KM Kultūras ministrija

LDDK Latvijas Darba devēju konfederācija

LIAA Latvijas Investīciju un attīstības aģentūra

LAAJ Latviešu Apvienības Austrālijā un Jaunzēlandē

LM Labklājības ministrija

LR Latvijas Radio

LTRK Latvijas Tirdzniecības un rūpniecības kamera

LTV Latvijas Televīzija

LVA Latviešu valodas aģentūra

MK Ministru kabinets

NAP Nacionālais attīstības plāns 2014.-2020. gadam

NEPLP Nacionālā elektronisko plašsaziņas līdzekļu padome

NIPSIPP Nacionālās identitātes, pilsoniskās sabiedrības un integrācijas politikas pamatnostādnes 2012.-2018. gadam

NVA Nodarbinātības valsts aģentūra

NVO Nevalstiskās organizācijas

OECD Ekonomiskās sadarbības un attīstības organizācija

PBLA Pasaules brīvo latviešu apvienība

PLEIF Pasaules latviešu ekonomikas un inovāciju forums

PMLP Pilsonības un migrācijas lietu pārvalde

SIF Sabiedrības Integrācijas fonds

SM Satiksmes ministrija

TM Tieslietu ministrija

VARAM Vides aizsardzības un reģionālās attīstības ministrija

# I. IEVADS

„Rīcības plāns Par sadarbību ar Latvijas diasporu 2015.-2017. gadam” ir starpnozaru politikas plānošanas dokuments. 2012. gada 16. novembrī MK Demogrāfisko lietu padome aicināja Ārlietu ministriju sadarbībā ar Kultūras ministriju izveidot pastāvīgi strādājošu darba grupu diasporas jautājumos. 2013. gada 30. jūlijā MK apstiprināja Nacionālās identitātes, pilsoniskās sabiedrības un integrācijas politikas pamatnostādņu politikas uzraudzības padomi, kuras ietvaros tika izveidota darba grupa diasporas politikas jautājumos, kas uzsāka darbu 2013. gada oktobrī. Darba grupas uzdevums ir nodrošināt ilgtermiņa, labi koordinētu starpnozaru politiku diasporas jautājums, kā arī izstrādāt diasporas jomas attīstības plānošanas dokumentu – Rīcības plānu. Darba grupu vada Ārlietu ministrija sadarbībā ar Kultūras ministriju, kas nodrošina sekretariāta funkcijas, un tajā darbojas Ārlietu ministrijas, Kultūras ministrijas, Izglītības un zinātnes ministrijas, Ekonomikas ministrijas, Ministru prezidenta biroja, Pasaules Brīvo latviešu apvienības, Eiropas Latviešu apvienības, Latviešu valodas aģentūras un Sabiedrības integrācijas fonda pārstāvji. „Rīcības plāna Par sadarbību ar Latvijas diasporu 2015.-2017. gadam” izstrāde ir notikusi konsultācijās starp iesaistītajām nozaru ministrijām, sociālajiem partneriem un nevalstiskajām organizācijām, tai skaitā diasporas organizācijām ārvalstīs.

„Rīcības plāna Par sadarbību ar Latvijas diasporu 2015.-2017. gadam” mērķis ir vienuviet apkopot tos pasākumus, kas tiks veikti, lai sadarbotos ar diasporu, un kuru īstenošana ietver vairākas ministrijas un citas valsts iestādes, kurām ir sava atsevišķa atbildība. Šajā Rīcības plānā sadarbības projekti tiek iezīmēti diasporas politikas kopsakarībā, definējot politiskus mērķus, uzdevumus un galvenās aktivitātes savstarpēji saskaņotos rīcības virzienos. Rīcības plānā ir iekļauti četri rīcības virzieni, papildinot un precizējot informatīvajā ziņojumā „Par Ārlietu ministrijas sadarbību ar Latvijas diasporu 2013.-2015. gadā” norādītos virzienus un konkrētos pasākumus starpnozaru sadarbībā. Pasākumu īstenošanas galvenais mērķis ir saiknes uzturēšana ar Latvijas diasporu, tās stiprināšana un tās potenciāla efektīvāka izmantošana, kā arī diasporas atgriešanās Latvijā veicināšana. „Rīcības plāns Par sadarbību ar Latvijas diasporu 2015.-2017. gadam” un EM „Reemigrācijas atbalsta pasākumu plāns 2013.-2016. gadam” ir viens otru papildinoši dokumenti.

# II. SAISTOŠIE DOKUMENTI UN TIESĪBU AKTI

1. 2014. gada 22. janvāra **Deklarācija par Laimdotas Straujumas Ministru kabineta iecerēto darbību** (prioritāte „Stiprināt piederību Latvijai un nacionālo identitāti sabiedrībā un diasporā, sekmējot sabiedrības saliedētību un veicinot latviešu valodas lietojumu. Stiprināt ārvalstīs dzīvojošo Latvijas pilsoņu saites ar dzimteni.”, kā arī sadaļa „Latvijas tēls un saikne ar tautiešiem”);
2. **Valdības rīcības plāna** Deklarācijas par Laimdotas Straujumas Ministru kabineta iecerēto darbību īstenošanai (apstiprināts ar 2014. gada 7. aprīļa rīkojumu Nr. 151) 5.1- 5.3. un 160.1.-161.3. uzdevums;
3. **Nacionālās identitātes, pilsoniskās sabiedrības un integrācijas politikas pamatnostādnes 2012.–2018. gadam** (apstiprinātas ar 2011. gada 20. oktobra MK rīkojumu Nr. 542 un tā grozījumiem, kuri apstiprināti ar MK 2012. gada 12. decembra rīkojumu Nr. 596);
4. **Nacionālā attīstības plāna 2014.–2020. gadam** (apstiprināts 2012. gada 20. decembra Saeimas sēdē) rīcības virziens „Cilvēku sadarbība, kultūra un pilsoniskā līdzdalība kā piederības Latvijai pamats”;
5. **Informatīvais ziņojums „Par Ārlietu ministrijas sadarbību ar Latvijas diasporu 2013.-2015. gadā”** (MK apstiprināts 2013. gada 5. martā);
6. **Informatīvais ziņojums „ Par priekšlikumiem reemigrācijas atbalsta pasākumiem”** (MK apstiprināts 2013. gada 29. janvārī);
7. **Reemigrācijas atbalsta pasākumu plāns** **2013.-2016. gadam** (apstiprināts ar 2013. gada 30. jūlija MK rīkojumu Nr.356);
8. **Valsts valodas politikas pamatnostādnes 2005.–2014. gadam** (apstiprinātas ar 2005. gada 2. marta MK rīkojumu Nr. 137);
9. **Latvijas ilgtspējīgas attīstības stratēģija „Latvija 2030”** (apstiprināta Saeimā 2010. gada 10. jūnijā);
10. 1994. gada 22. jūlija likums **„ Pilsonības likums”** ar tā 2013. gada 9. maija grozījumiem, kas paredz dubultpilsonības iespējamību;
11. 1995. gada 21. septembra likums **„Repatriācijas likums”**.

# 

**III. SITUĀCIJAS APRAKSTS UN PROBLĒMAS FORMULĒJUMS**

Globalizācijas un iedzīvotāju migrācijas procesu rezultātāmūsdienās katrai valstij ir jāmeklē visi iespējamie veidi, kā apliecināt savu vietu pasaulē, lai aizstāvētu savas nacionālās intereses. 21. gadsimtā no Latvijas ir izbraukuši vairāk nekā 200 tūkstoši tās iedzīvotāju, kuru liela daļa uztur dažādas saites ar Latviju. Latvijas valsts interesēs ir veidot atbilstošu politiku, lai ne tikai saglabātu, bet arī mērķtiecīgi veicinātu attiecības ar pasaulē izkaisītajiem tautiešiem, rodot jaunus veidus, kā sadarboties ar diasporu un stiprināt tās potenciāla iesaisti valsts attīstībā. Tas atbilst Latvijas Nacionālā attīstības plāna 2014.-2020. gadam prioritātes „Cilvēku drošumspēja” rīcības virzienā ”Cilvēku sadarbība, kultūra un pilsoniskā līdzdalība kā piederības Latvijai pamats” noteiktajam mērķim „[330] Veicināt Latvijas iedzīvotāju palikšanu un Latvijas valsts piederīgo atgriešanos Latvijā”, kura sasniegšanai ir formulēts veicamais uzdevums „[341] Reemigrācijas veicināšana un ārzemēs dzīvojošo Latvijai piederīgo identitātes uzturēšana, t.sk. globālā tīkla attīstība, pasākumi Latvijā, izglītības un kultūras pieejamība ārzemēs un atbalsta pasākumi reemigrācijas veicināšanai.”

**Diasporas izpratne**

„Rīcības plānā Par sadarbību ar Latvijas diasporu 2015.-2017. gadam” (turpmāk - Rīcības plāns) ar **diasporu saprotam ārpus savas dzimtenes izkliedētu nācijas daļu, kas apzinās savu piederību izcelsmes valstij.[[1]](#footnote-1)** Ar diasporu kā nācijas daļu mēs saprotam dažādās citu valstu teritorijās dzīvojošos indivīdus, kuri ir piederīgi Latvijai, uztur kultūras, ekonomiskās un politiskās saiknes ar Latviju.[[2]](#footnote-2)Uzturot saiknes ar Latvijas teritorijā pastāvīgi mītošajiem iedzīvotājiem, viņi veido transnacionālu kopienu, kas dažādiem līdzekļiem stiprina savstarpēju solidaritāti pāri nacionālo valstu robežām.[[3]](#footnote-3)

Jēdziena „diaspora” izpratnē vairāku gadu laikā ir notikušas būtiskas izmaiņas. Ja valdības dokumentā „Latviešu diasporas atbalsta programma 2004.-2009. gadam” vēl tika runāts tikai par trimdas latviešu sabiedrību un bijušās PSRS teritorijā dzīvojošajiem latviešiem (jeb Rietumu un Austrumu diasporu), tad pašlaik varam runāt arī par „veco” un „jauno” diasporu, proti, emigrāciju, kas notikusi līdz 1990. gadam un neseno emigrāciju.

Diskusijas par grozījumiem Pilsonības likumā, kas tika pieņemti 2013. gada 9. maijā, norāda, ka sabiedrība atbalsta plašāku pilsonības izpratni, iekļaujot tajā personas ne tikai pēc etniskā principa. Nacionālās identitātes, pilsoniskās sabiedrības un integrācijas politikas pamatnostādnes 2012.–2018. gadam (turpmāk - NIPSIPP) ir lietots jēdziens „atvērtā latvietība”[[4]](#footnote-4). Arī šajā Rīcības plānā diasporas jēdziens tiek lietots paplašinātā nozīmē, iekļaujot visus Latvijas valstspiederīgos – gan pilsoņus, gan nepilsoņus, kā arī aptverot gan 19. un 20. gadsimtā, gan pēdējos 20 gados no Latvijas izceļojušos un viņu pēctečus līdz pat „trešās paaudzes emigrācijai,” neatkarīgi no etniskās izcelsmes un dzimtās valodas. Rīcības plānā vairāku iekļauto pasākumu īstenošanā ir iespējama arī „simpātiju diasporas” iesaistīšana (*affinity diaspora* - angļu val.), ar to saprotot personas, kuru izcelsmes valsts nav Latvija, bet kuri rīkojas Latvijas labā.

## Diaspora mūsdienu migrācijas procesos

Mūsdienās ir mainījies emigrācijas raksturs. Ja agrāk emigrācija pārsvarā bija neatgriezenisks process un cilvēki emigrēja uz pastāvīgu dzīvi citā valstī, visbiežāk pārraujot attiecības ar izcelsmes valsti, tad šobrīd situācija ir atšķirīga, jo ir iespējams gan daudz brīvāk pārcelties no vienas valsts uz otru un atpakaļ, gan arī vieglāk uzturēt saiknes no attāluma.

Ņemot vērā starptautisko pieredzi, Latvijas iedzīvotāju kustību un tās apjomu, īpaši brīvas pārvietošanās apstākļos Eiropas Savienībā, un pakāpenisku dalībvalstu darba tirgu atvēršanos, diasporas daudzveidību un tās atšķirīgās vajadzības sadarbībā ar valsti, sadarbībai ar diasporu ir jābūt pārresoru politikai, aptverot gan ārpolitikas, gan iekšpolitikas kompetences, ietverot arī emigrējušo atgriešanās veicināšanu, kas saskan ar Reemigrācijas atbalsta pasākumu plāna mērķi.

**Emigrācijas un diasporas apjoma tendences**

Saskaņā ar Centrālās statistikas pārvaldes datiem 2014. gada maijā Latvijā bija 1 997 500 iedzīvotāji (salīdzinājumam 2000. gada sākumā – 2,38 miljoni). Iedzīvotāju skaita samazinājums skaidrojams gan ar demogrāfiskiem, gan politiskiem, gan ekonomiskiem iemesliem.

CSP dati liecina, ka laika periodā no 2000.-2011. gadam iedzīvotāju skaita samazinājums emigrācijas dēļ ir ap 212 tūkstošiem personu.

|  |  |  |  |
| --- | --- | --- | --- |
|  | **Imigrācija** | **Emigrācija** | **Migrācijas saldo** |
| 2005 | 6 691 | 17 643 | -10 952 |
| 2006 | 8 212 | 17 019 | -8 807 |
| 2007 | 7 517 | 15 463 | -7 946 |
| 2008 | 4 678 | 27 045 | -22 367 |
| 2009 | 3 731 | 38 208 | -34 477 |
| 2010 | 4 011 | 39 651 | -35 640 |
| 2011 | 10 234 | 30 311 | -20 077 |
| 2012 | 13 303 | 25 163 | -11 860 |
| 2013 | 8 299 | 22 561 | -14 262 |
| *Avots: Centrālā statistikas pārvalde* | | | |

Jaunākie CSP dati (skat. tabulu), kuros iekļauti dati kā par Latvijas valstspiederīgajiem tā ārvalstniekiem, liecina, ka 2013. gadā izbraukušo skaits ir sarucis, salīdzinot ar emigrācijas plūsmas augstāko vilni (2008.-2011. gadā). Emigrācijas plūsma saglabājas negatīva un ir atgriezusies aptuveni 2003.-2004. gada līmenī.

ĀM Konsulārā departamenta apkopotie dati par Latvijas valstspiederīgo skaitu ārvalstīs[[5]](#footnote-5) liecina, ka ārpus Latvijas pastāvīgi dzīvo vairāk nekā 370 000 Latvijas diasporas pārstāvju. Tie ir cilvēki, kuri Latvijas teritoriju atstājuši kopš 19. gadsimta beigām vairākos emigrācijas viļņos pirms Pirmā pasaules kara, pēc Otrā pasaules kara, padomju okupācijas laikā un pēc neatkarības atjaunošanas. Šobrīd lielākās latviešu kopienas ir Lielbritānijā (~100 000), ASV (pēdējā tautas skaitīšanā ASV 96 000 iedzīvotāju uzrādīja latvisku izcelsmi, no kuriem ap 15 000 ir Latvijas pilsoņi), Kanādā (~26 000), Īrijā (25 000-30 000), Zviedrijā (~30 000), Austrālijā (~25 000), Krievijā (~20 000), Brazīlijā (līdz 20 000), Vācijā (~30 000), Norvēģijā (~11 000) un Spānijā (~7000).

## Starptautiskā pieredze diasporas politikas veidošanā

Sadarbība ar diasporu ir joma, kas caurvij gan iekšpolitiku, gan ārpolitiku. Tādēļ vairāk nekā pusē ANO dalībvalstu pastāv dažādu veidu diasporas institūcijas (formālas institūcijas, valsts dotētas organizācijas, komitejas, darba grupas, kopienas utt.)[[6]](#footnote-6) un 2013. gadā Ženēvā notika pirmā ANO valstu Diasporas ministru darba konference (*Diaspora Ministerial Conference*), kurā piedalījās 143 valstu valdību augsta līmeņa valdību pārstāvji, kā arī 40 dažādu starptautisku, ar migrācijas jautājumiem saistītu organizāciju pārstāvji[[7]](#footnote-7). Diasporas institūciju izplatība un pieaugošā loma izcelsmes valstu politikas un ekonomikas attīstībā norāda uz to, ka ir būtiski veidot sadarbību ar diasporu.

Mūsdienās ir plaši pieejama literatūra par izcelsmes valstu sadarbību ar savu diasporu, kurā var ne tikai iegūt informāciju par migrācijas procesiem citās valstīs, bet arī smelties labās prakses piemērus. Pasaulē izpētē par diasporas politikām laika posmā no 1990.-2010. gadam pastāvēja trīs veidu pieejas: (1) diasporas resursu izmantošanas pieeja; (2) vērtību pieeja, uztverot diasporas locekļus kā nacionālas valsts vērtību; (3) pārvaldības pieeja, atbilstoši globālām normām[[8]](#footnote-8). Šīs pieejas ir cita citu papildinošas un ļauj izvērst plašu sadarbību ar diasporu.

Diasporas **resursu izmantošanas pieeja** ietver dažādu diasporas locekļiem pieejamo resursu piesaistīšanu izcelsmes valstij un veicina, piemēram, naudas sūtījumu veikšanu piederīgajiem, investīcijas un tūrismu izcelsmes valstī. Pieeja ir noderīga arī ārpolitikā, diasporas locekļiem darbojoties kā starpniekiem starp izcelsmes un mītnes valsts interesēm. Šādā veidā diasporas locekļi aktīvi līdzdarbojas izcelsmes valsts dzīvē un nav uztverami kā „zaudēts darbaspēks”. Tomēr ir jāpievērš uzmanība tam, lai diaspora netiktu izmantota tikai kā resursu avots, bet gan tiktu apzināta arī tās vērtība, jo **diasporu veido kopīgas vērtības un intereses**, valoda un kultūra, kā arī transnacionāla pieredze. Tādēļ pārvaldības pieejā ir būtiski, **lai sadarbība ar diasporu veidotos pēc savstarpīguma principa, uz partnerattiecību pamatiem**, proti nevis pozicionējot ieguldījuma došanu politikas un ekonomikas attīstībā kā diasporas pienākumu, bet uzņemoties līdzatbildību par sadarbības veicināšanu, radot apstākļus, kas vairotu vēlmi un **iespējas iesaistīties politikas un ekonomikas veidošanā un attīstīšanā**.

## Diaspora ES kontekstā

Eiropas Savienībā nav vienotas diasporas politikas, taču dažādas citu jomu politikas jau līdz šim pastarpināti ir ietekmējušas un turpina ietekmēt diasporas jautājumus, piemēram, brīva personu pārvietošanās ir viena no ES fundamentālajam pamatbrīvībām. Cits piemērs - Direktīvas 77/486/EEC[[9]](#footnote-9) 3. pants nosaka, ka, saskaņā ar nacionālajiem apstākļiem un tiesisko sistēmu, un sadarbībā ar izcelsmes valstīm, ir jāīsteno atbilstoši pasākumi, lai veicinātu izcelsmes valsts dzimtās valodas un kultūras mācīšanu bērniem. Šis jautājums ES ir īpaši aktuāls pēdējo desmit gadu laikā iedzīvotāju brīvas pārvietošanās kontekstā. Direktīvas 2006/123/EK par pakalpojumiem iekšējā tirgū[[10]](#footnote-10), Audiovizuālo mediju pakalpojumu direktīva[[11]](#footnote-11), mobilo sakaru tarifu vienota pazemināšana[[12]](#footnote-12) un daudz citu piemēru liecina, ka likumdošanas pārmaiņas būtiski ietekmē diasporas un transnacionālo kopienu ikdienas dzīvi, saziņas iespējas, kultūras un valodas uzturēšanu un attīstīšanu.

Vairākām ES dalībvalstīm, piemēram, lielai daļai Austrumeiropas un Dienvideiropas valstu, arī Īrijai, diasporas veidojas arī ES ietvaros, tāpēc Latvijai savas diasporas politikas izstrādē jāaktualizē diasporas jautājumi arī ES līmenī, mudinot ņemt vērā diasporas politikas pārvaldīšanu kā horizontālu politiku visās likumdošanas iniciatīvās, jo tās stiprina ES kopējās pamatbrīvības un vienlaikus arī nacionālo valstu intereses. ES līmenī būtu jāizvērtē iespējas kāda Eiropas Komisijas komisāra mandātā iekļaut arī darbu ar diasporas politiku kā caurviju politiku.

## Latvijas institūciju līdzšinējā pieredze

Atbildību par diasporas politikas īstenošanu ir uzņēmušās vairākas ministrijas – ĀM, IZM, KM un EM. 2013. gada oktobrī Nacionālās identitātes, pilsoniskās sabiedrības un integrācijas pamatnostādņu politikas uzraudzības padomes ietvaros tika izveidota Darba grupa diasporas politikas jautājumos, kuras uzdevums ir nodrošināt ilgtermiņa, labi koordinētu starpnozaru politiku diasporas jautājumos. Darba grupu vada ĀM sadarbībā ar KM, un tajā darbojas citas diasporas jautājumos iesaistītās ministrijas un diasporas organizāciju pārstāvji. Šajā plānošanas un koordinēšanas darbā pakāpeniski tiek iesaistītas arī citas institūcijas, piemēram, pašvaldības.

Sadarbība ar diasporu noris daudz veiksmīgāk, ja tās pārstāvniecība ir strukturēta, tādēļ valsts interesēs ir atbalstīt diasporas pašorganizēšanās procesus. ĀM un citas ministrijas regulāru sadarbību ar Latvijas diasporu organizē caur Pasaules Brīvo latviešu apvienības mītņu zemju centrālajām latviešu organizācijām – Amerikas Latviešu apvienību, Eiropas Latviešu apvienību un citām nacionālā līmeņa apvienībām Eiropā, Latviešu Nacionālo apvienību Kanādā, Latviešu apvienību Austrālijā un Jaunzēlandē, Dienvidamerikas un Karību Latviešu apvienību un Krievijas Latviešu kongresu. Ņemot vērā diasporas dažādību, uzmanība jāpievērš faktam, ka pastāv organizācijas, kas nav saistītas ar iepriekšminētajām centrālajām organizācijām, un ka ir daudzi indivīdi, kuri vai nu iesaistās neformālās kopienās, piemēram, pašdarbības kolektīvos (koros, deju kopās u.tml.) vai arī nesaistās nekādā sabiedriskā darbībā. Taču arī šai diasporas daļai ir potenciāls sadarbībai ar Latvijas valsti, un sadarbības veidošanā nozīmīga loma var būt diasporas medijiem. Tādēļ Rīcības plāns, integrējot pārnozaru politiku, izvirza **informatīvo darbu** un **sadarbību ar diasporas organizācijām** kā caurviju mērķus visos rīcības virzienos.

## Latvijas valsts diasporas politikas izvēle, principi un mērķi

Latvijas diaspora ir apjomīga un ietver lielu sadarbības potenciālu, Latvijas sabiedrības un valsts interešu pārstāvniecībai un attīstības veicināšanai. Diaspora ir mainīga, tajā ir potenciāls atpakļmigrācijai gan pašu emigrantu starpā, gan veicinot otrās paaudzes emigrantu atgriešanos. Izvēlēties un stiprināt savu piederību Latvijai ir indivīdu iespēja, kas jāizmanto pašiem. Diasporas locekļi, kuri vēlas saglabāt piederību un attīstīt sadarbību ar izcelsmes valsti, ir vērtība visai Latvijas sabiedrībai. Viņu zināšanas, spējas un kontaktu tīkls kā ārzemēs tā Latvijā var dot nozīmīgu pienesumu Latvijas transnacionālajai kopienai. Diaspora ir resurss, un, nostiprinot sadarbības mehānismus ar diasporu, ir iespējams veicināt Latvijas attīstību iekšpolitiski un ārpolitiski.

Efektīvas diasporas politikas veidošanā ir jāņem vērā sekojoši **pamatprincipi**:

1. pasaulē aprobētās pieejas sadarbībai ar diasporu liecina, ka vislietderīgākā ir visu trīs veidu pieeju apvienošana (diasporas resursu izmantošanas pieeja, vērtību pieeja, uztverot diasporas locekļus kā nacionālas valsts vērtību, un pārvaldības pieeja), un arī Latvijas institūciju līdzšinējā darbībā izpaužas visas trīs pieejas;
2. diasporas politikai jābūt ilgtspējīgai, balstītai zināšanās par diasporu un tās vajadzībām, ko sniedz regulāra situācijas un apstākļu izpēte ģeogrāfiski un sociāli daudzveidīgajā Latvijas diasporā;
3. diasporas politikai jābūt koordinētai un transparentai, uzturot pastāvīgu valsts institūciju dialogu ar diasporas organizācijām un pārstāvjiem, kā arī pilnveidojot sadarbības mehānismus ar precīzi definētiem sadarbības mērķiem, koordinētām pārresoru aktivitātēm un pastāvīgu finansējumu;
4. diasporas politikai jābalstās uz abpusējas ieinteresētības pamatiem, pilnveidojot savstarpējo mijiedarbību ar diasporu. Valsts un diasporas sadarbība un savstarpējais atbalsts jāattīsta līdzdalības formā.

**Diasporas politikas mērķis** ir nodrošināt ārvalstīs dzīvojošajiem Latvijas izcelsmes cilvēkiem iespējas veidot, uzturēt un paplašināt saites ar Latviju un, saglabājot piederības apziņu mūsu valstij, sekmēt Latvijas valstiskuma ilgtspēju.

**Rīcības plāna mērķis** ir sistemātiski izklāstīt rīcības virzienus un pasākumus, kas ļauj sasniegt vispārējo politikas mērķi. Tādēļ Rīcības plānam ir noteikti sekojoši **apakšmērķi**:

1. latviešu valodas saglabāšana diasporā, prioritāri nesenās emigrācijas jaunatnes vidū, kas saskaras ar integrēšanās un asimilēšanās procesiem mītnes valstīs, kā arī plašāku saskarsmes iespēju ar Latvijas kultūru nodrošināšana;
2. piederības sajūtas Latvijas valstij un kultūrai vairošana diasporā, lai saglabātu līdzatbildības apziņu pret valsti;
3. savstarpējās saziņas un informācijas apmaiņas iespēju stiprināšana, veicinot dažādās valstīs dzīvojošu diasporas pārstāvju kontaktus ar potenciālajiem partneriem Latvijā, lai sekmētu cilvēkkapitāla, ekonomiskā un kultūras potenciāla apriti starp ārvalstīm un Latviju;
4. atpakaļmigrācijas procesu vienkāršošana tiem, kuri ir pieņēmuši lēmumu atgriezties Latvijā, jo, uzlabojoties Latvijas ekonomiskajai situācijai, pastāvošā sadarbība ar diasporu potenciāli atvieglos lēmuma par atgriešanos pieņemšanu pēc iespējas lielākam skaitam ārpus Latvijas dzīvojošo personu.

Tādējādi **Latvijas diasporas politika turpmākajos trīs gados attīstāma četros savstarpēji papildinošos virzienos (1) latviskās identitātes un saiknes ar Latviju uzturēšanā, latviešu valodas un kultūras izplatības veicināšanā pasaulē, (2) diasporas pilsoniskās un politiskās līdzdalības veicināšanā, (3) sadarbībā ar diasporu ekonomikā, kultūrā, izglītībā un zinātnē, intelektuālā potenciāla aprites veicināšanā un (4) atbalsta sniegšanā tiem, kuri vēlas atgriezties**.

**IV. RĪCĪBAS VIRZIENI SADARBĪBĀ AR DIASPORU**

Rīcības plānā ir izvirzīti četri rīcības virzieni sadarbībai ar diasporu, nosakot konkrētus pasākumus to realizēšanai:

1. virziens – latviskās identitātes un saiknes ar Latviju uzturēšana, latviešu valodas un kultūras izplatības veicināšanā pasaulē;
2. virziens – diasporas politiskās un pilsoniskās līdzdalības veicināšana;
3. virziens – sadarbība ar diasporu ekonomikā, kultūrā, izglītībā un zinātnē, intelektuālā potenciāla aprites veicināšana;
4. virziens – atbalsts tiem, kuri vēlas atgriezties Latvijā.

## 1. Rīcības virziens: Latviskās identitātes un saiknes ar Latviju uzturēšana, latviešu valodas un kultūras izplatības veicināšana pasaulē

Mērķis: atbalstīt latviskās identitātes saglabāšanu un veicināt bērnu un jauniešu saikni ar Latviju, sekmējot latviešu valodas un kultūras telpas pieejamību ārpus Latvijas teritorijas, veicinot diasporas pašorganizēšanos, stiprinot diasporas sabiedriskās dzīves centrus, kā arī atbalstot latviešu valodas un kultūras izplatību gan diasporā, gan t.s. simpātiju diasporā.

### *Diasporas pašorganizēšanās veicināšana*

Diasporas organizācijām ir nozīmīga loma ārvalstīs dzīvojošo Latvijas diasporas pārstāvju interesēm atbilstošas sadarbības veidošanā ar Latviju. Par to liecina ĀM un Latvijas diplomātisko un konsulāro pārstāvniecību[[13]](#footnote-13) ārvalstīs (turpmāk - vēstniecības), kā arī citu ministriju sadarbības pieredze ar diasporas jumta organizāciju PBLA un tās dalīborganizācijām. 2011. gada janvārī tika parakstīts ĀM sadarbības memorands ar PBLA. ĀM, KM un IZM pārstāvji regulāri piedalās PBLA un ELA sēdēs. Latvijas institūciju pārstāvji piedalās arī diasporas kopienu biedrību sēdēs Īrijā, Lielbritānijā, Zviedrijā un citur, kā arī profesionālo kontaktu veidošanas pasākumos.

Tā kā atsevišķas diasporas organizācijas sastāv no vairākām latviešu biedrībām, nav iespējams precīzi noteikt tajās iesaistīto Latvijas diasporas pārstāvju skaitu. Vecās emigrācijas jeb tā sauktās trimdas pārstāvju skaits samazinās, un tā noveco, kamēr jaunās emigrācijas pārstāvji sabiedriskajā dzīvē un organizācijās iekļaujas tikai pakāpeniski. Tā iemesli var būt dažādi – atsvešināšanās no izcelsmes valsts, nepietiekamais informētības līmenis par aktivitāšu piedāvājumu, motivācijas trūkums, jo tiek saglabāts ciešs kontakts ar Latviju, profesionālā aizņemtība, ģeogrāfiskais attālums un citi.

Saziņa ar Latviju ir viens no priekšnosacījumiem, lai veidotos uz kopīgām aktivitātēm balstīta kopiena, kas saglabā latviskās tradīcijas un valodu. 2012. gadā veiktajā Amerikas latviešu sabiedrības aptaujā[[14]](#footnote-14) atklājās, ka iespēja uzturēt latviešu valodu un kultūru, draudzību veidošana un uzturēšana ar citiem latviešiem un piederības stiprināšana latviešu tautai ir trīs visbiežāk minētie iemesli Amerikas latviešu līdzdalībai sabiedriskā dzīvē. Jauniebraucēju no Latvijas līdzdalību sabiedriskajā dzīvē nereti motivē arī vēlme saņemt un apmainīties arī ar praktisku un sadzīviska rakstura informāciju. Tomēr, piemēram, sociālā portāla [*www.draugiem.lv*](http://www.draugiem.lv) lietotāju vidū veiktajā pētījumā[[15]](#footnote-15) atklājās, ka tikai 18% no respondentiem Lielbritānijā piedalās latviešu kopienas organizētajos pasākumos (tajā skaitā latviešu nedēļas nogales skolas, pašdarbības un sporta kolektīvi).

Aktīvas diasporas kopienas un īpaši to organizācijas ir pamats, lai varētu turpināt latviskās kultūras īstenošanai nozīmīgas tradīcijas, no kurām īpaši jāuzsver dalība liela mēroga pasākumos: Dziesmu svētku process, Rīga kā Eiropas kultūras galvaspilsēta 2014. gadā, Latvija kā prezidējošā valsts ES Padomē 2015. gada pirmajā pusē un citi pasākumi, jo tie rada vēlmi sadarboties ar Latviju.

Bez morāla un, iespēju robežās, materiāla Latvijas valsts atbalsta, diasporas organizācijām ir grūti uzturēt virsmērķi – sadarboties Latvijas labā un vienlaikus sniegt ieguldījumu indivīdu piederības veidošanā latviešu diasporai.

Sasniedzamais rezultāts un nepieciešamā rīcība:

Palielinājies Latvijas diasporas pārstāvju īpatsvars, kuri pašorganizējas, veido jaunas vai iesaistās jau esošajās vietējo kopienu organizācijās, īpaši jaunās emigrācijas pārstāvji. Nodrošināts mērķtiecīgs Latvijas valsts atbalsts diasporas pārstāvjiem, sadarbībai, kā arī labāka diasporas vajadzību apmierināšana.

* Jāveicina diasporas pašorganizēšanās un aktivitātes, atbalstot sabiedriskus un izglītojošus pasākumus, kā arī veicinot tautiešu pulcēšanos (tai skaitā ar vēstniecību starpniecību).
* Jāapzina aktualitātes un jārisina diasporas jautājumi īpaši mītnes valsts reģionos, kas atrodas tālu no vēstniecībām, vai valstīs, kurās nav vēstniecību.
* Jāpaplašina iespējas finansiāli atbalstīt diasporas kopienu aktivitātes, kas veicina to turpmāku pašorganizēšanos un nostiprināšanos.
* Jāturpina dialogs par diasporas interešu pārstāvību, kā arī jāveic dažādu valstu sadarbības modeļu starp diasporu un izcelsmes valsts institūcijām izpēte sadarbības pilnveidošanai.

### *Latvijas institūciju lomas nostiprināšana diasporas sabiedriskās dzīves veicināšanā*

Diasporas sabiedriskās dzīves veicināšanā liela nozīme ir Latvijas valsts institūciju aktīvai rīcībai. Viens no tiešākajiem valsts instrumentiem saskarsmē un dialogā ar diasporu ir Latvijas vēstniecības, jo tās ir vienīgās Latvijas valsts iestādes, kas atrodas ārzemēs un kuru uzdevums ir Latvijas valstspiederīgo interešu aizstāvība ārvalstīs.

2014. gadā ĀM centrālajā aparātā sadarbībai ar diasporu ir viena diplomāta štata vieta un līgumdarbinieka amata vieta, bet vēstniecībās šie uzdevumi tiek veikti amatu apvienošanas kārtībā, un esošo diplomātu kapacitāte liedz sadarbību īstenot pilnvērtīgi. Lai risinātu šo jautājumu, 2014. gadā vēstniecībās tika izveidotas četras amata vietas sadarbības ar diasporu stiprināšanai, diasporas ieguldījuma Latvijas attīstībā veicināšanai, vēstniecību sadarbības ar diasporu paplašināšanai un Pilsonības likuma grozījumu īstenošanai. Papildus amata vietas ir izveidotas valstīs, kurās ir liela Latvijas diaspora – ASV, Īrijā, Kanādā un Lielbritānijā.

Ar vēstniecību iesaisti tiek veicināta diasporas pašorganizēšanās un jaunu latviešu biedrību izveidošanās, piemēram, Spānijā. Vēstniecībās vai ar to atbalstu darbojas latviešu nedēļas nogales skolas, tiek atvērti uzņēmēju klubi un tirdzniecības kameras (Igaunijā, Īrijā, Lielbritānijā, Nīderlandē). Bieži vēstniecības ir vienīgā vieta, kur personas var vērsties pēc palīdzības, kad ir nonākušas krīzes situācijās.

Vēstniecību ikdienas darbība ir cieši saistīta ar diasporas sabiedrisko un kultūras dzīvi. Tās organizē dažādus pasākumus, kuru mērķauditorija ir diaspora - valsts svētku pieņemšanas, izstādes, koncerti, Jāņu un Ziemassvētku u.c. pasākumi. Regulārus kultūras pasākumu un Latvijas profesionālo mākslinieku uzstāšanās rīko arī citas Latvijas valsts institūcijas, piemēram, Kultūras ministrija.

Ņemot vērā pastāvīgi pieaugošo Latvijas emigrantu skaitu ārzemēs, Latvijas valsts institūcijām, īpaši vēstniecībām, nepieciešami papildus resursi, lai tās varētu sniegt pietiekami plašu atbalstu diasporai un spēlēt centrālāku lomu tās sabiedriskajā dzīvē.

Sasniedzamais rezultāts un nepieciešamā rīcība:

Pieaudzis diasporas mērķauditorijai domāto dažādu jomu pasākumu skaits, kas tiek rīkoti ar vēstniecību atbalstu; šie pasākumi tiek labi koordinēti un saskaņoti ar diasporas vēlmēm un vajadzībām.

Latvijas vēstniecībām ir regulāri jātiekas ar diasporas organizāciju vadītājiem, lai saskaņotu un rīkotu aktivitātes kultūras, izglītības, pilsoniskās līdzdalības un citās jomās.

Jāturpina nodrošināt Latvijas profesionālās kultūras un mākslas pieejamību diasporas pārstāvjiem.

Jāstiprina Latvijas vēstniecību un ĀM kapacitāte regulāri izvērtēt sasniegto sadarbībā ar diasporu un plānot turpmākās aktivitātes.

### 

### *1.3. Atbalsta sniegšana nedēļas nogales skolu darbībai*

Saskaņā ar diasporas pārstāvju novērojumiem, nereti pirmās pašorganizēšanās vēlmes izpaužas, vecākiem konstatējot nepieciešamību bērniem apmeklēt latviešu skolu. Šo iniciatīvu rezultātā tiek veidotas latviešu nedēļas nogales skolas, kā arī organizētas citas sabiedriskas aktivitātes. Nedēļas nogales skolām ir būtiska nozīme bērnu latviskās identitātes un saišu ar Latviju uzturēšanā. Latviešu valodas zināšanas ne vien ļaus labāk sadarboties ar Latviju, bet nodrošinās bērnu veiksmīgāku integrāciju, ja ģimene nolems atgriezties Latvijā.

Atbalstu diasporas nedēļas nogales skolām ārpus Latvijas uzsver vairāki jau spēkā esoši plānošanas dokumenti[[16]](#footnote-16). Latviešu nedēļas nogales skolu darbību pasaulē koordinē PBLA Izglītības padome. Eiropā darbojas ELA izglītības referente, ASV - ALA, Austrālijā – Latviešu Apvienības Austrālijā un Jaunzēlandē (LAAJ) un Kanādā Latviešu Nacionālās Apvienības Kanādā (LNAK) izglītības referente. Sadarbības partneri Latvijā ir IZM un tās tiešās pakļautības iestāde LVA.

Latviešu valoda un citi ar Latviju saistītie mācību priekšmeti ārvalstīs tiek mācīti latviešu nedēļas nogales skolās ārpus mītnes zemes vispārējās izglītības sistēmas, un bieži skolotāji nav profesionāli pedagogi. Pašreiz ārvalstīs darbojas aptuveni 100 latviešu nedēļas nogales skolu, taču to skaits nemitīgi mainās, it īpaši Eiropā – skolas gan uzsāk, gan pārtrauc savu darbību.

Tā kā nedēļas nogales skolu darbība visbiežāk balstās uz vecāku pašiniciatīvu, iemesli skolu darbības pārtraukšanai ir dažādi, visizplatītākie – bērnu trūkums un nepietiekams finansējums. Tāpēc liela nozīme ir tieša skolu līdzfinansējuma pieejamībai. 2013. gadā LVA konkursa kārtībā izraudzījās 36 nedēļas nogales skolas, kas saņēma finansiālo atbalstu telpu īres, apdrošināšanas, mācību līdzekļu un materiālu izmaksu segšanai. Tādējādi skolas varēja ietaupīt līdzekļus no vecāku maksājumiem, lai tos novirzītu skolotāju transporta izmaksu segšanai un atalgojumam. 2014. gadā finansiāls atbalsts sniegts 20 skolām.

Ziemeļamerikā, Austrālijā un Kanādā latviešu skolu darbība ir stabila, mācību programmas ir veidotas, balstoties uz gadu desmitos iegūtu pieredzi un rūpīgi izkoptām tradīcijām, tomēr problēma ir strauji sarūkošais skolēnu skaits, kā arī ļoti svārstīgais latviešu valodas zināšanu līmenis – trimdas trešās paaudzes bērnu valodas līmenis pasliktinās, bet nesen no Latvijas iebraukušie bērni brīvi pārvalda latviešu valodu.

Krievijā latviešu nedēļas nogales skola darbojas vēstniecības telpās Maskavā, latviešu valodas kursi notiek Latviešu kultūras biedrībā Maskavā, kā arī latviešu valodu var apgūt latviešu kopienās. Omskā, Krasnojarskā un Baškortostānā latviešu valodas mācīšanu nodrošina trīs pedagogi no Latvijas, kuru darbībai finansējumu nodrošina no IZM budžeta. Arī trīs skolotāju darbībai latviešu nedēļas nogales skolā Maskavā un viena skolotāja darbībai Latviešu kultūras biedrībā Maskavā finansiālu atbalstu sniedz IZM.

LVA nodrošina nedēļas nogales skolas ar mācību un metodiskajiem līdzekļiem, sniedz metodiskās konsultācijas, organizē profesionālās pilnveides kursus diasporas nedēļas nogales skolu pedagogiem un latviešu valodas apguves nometnes diasporas latviešu bērniem. Tiek arī attīstītas moderno tehnoloģiju izmantošanas iespējas. Katru gadu LVA pēc diasporas skolu ieteikuma izvirza diasporas izglītības darbiniekus un skolēnus apbalvošanai ar IZM Atzinības un Pateicības rakstu, kas ir nozīmīgs instruments saiknes uzturēšanai ar Latviju.

Atbalstu nedēļas nogales skolām iespēju robežās sniedz arī ĀM un vēstniecības, nodrošinot nedēļas nogales skolas ar telpām vēstniecībās[[17]](#footnote-17), veicot informatīvu un koordinējošu darbību, kā arī organizējot nepieciešamo mācību materiālu pārsūtīšanu no Latvijas.

Sasniedzamais rezultāts un nepieciešamā rīcība:

Nodrošinātas ilgtspējīgas latviešu valodas un kultūras apmācību iespējas tiem diasporas pārstāvjiem, kuri to vēlas, apmācību procesā iesaistot arvien plašāku ieinteresēto personu loku, tai skaitā izstrādājot piemērotas tālmācības programmas.

* Jāturpina plānveidīga finansiāla un metodiska atbalsta sniegšana latviešu nedēļas nogales skolām pasaulē, t.i., jānodrošina regulārs tiešais līdzfinansējums telpu īres, bērnu apdrošināšanas izmaksu, mācību līdzekļu un materiālu izmaksu segšanai, kā arī skolotāju transporta izdevumu kompensācijai (nokļūšanai no dzīvesvietas līdz skolai un atpakaļ). Nedēļas nogales skolu darbības stabilizēšanai, mērķis ir katru gadu nodrošināt līdzfinansējuma sniegšanu vismaz 50 diasporas nedēļas nogales skolām.
* Jaunizveidotās skolas jānodrošina ar mācību un metodisko līdzekļu sākuma komplektiem.
* Jāorganizē diasporas skolotāju pieredzes apmaiņas semināri un profesionālās pilnveides kursi gan Latvijā, gan diasporas mītnes zemēs.
* Valstīs ar lielu latviešu diasporu (Īrija, Lielbritānija, Vācija u.c.) vēstniecībām jāsadarbojas ar vietējām pašvaldībām, rodot risinājumu latviešu skolu izvietošanai vietējo vispārizglītojošo skolu vai pašvaldību telpās.
* Jāattīsta mērķauditorijai piemēroti elektroniskie mācību līdzekļi.
* Jāizstrādā speciāli diasporas bērnu vajadzībām piemērota tālmācības programma, kuru varētu izmantot gan tie diasporas bērni, kuri neapmeklē diasporas nedēļas nogales skolu, gan arī tie, kuri vēlas padziļināt savas zināšanas papildus latviešu skolu programmai.  Programma ir īpaši vajadzīga ģimenēm, kuras kopā ar bērniem gatavojas atgriezties Latvijā.

### *Latviešu valodas un kultūras apguves veicināšana mītnes valstu vispārizglītojošās skolās*

Kvalitatīvai latviešu valodas apguvei ir nepieciešamas regulāras nodarbības vismaz vairākas reizes nedēļā. Lai nodrošinātu latviešu valodas apmācību pusaudžiem vietās, kur nedēļas nogales skolas ir vairāk piemērotas pirmsskolas un sākumskolas vecumposmu bērniem, jāizmanto tālmācības programmas un valodas apguve mītnes valstu vispārizglītojošās skolās. Atbilstoši ES 1994. gada 21. jūnija Konvencijai Eiropā darbojas 14 Eiropas skolas, kas ir oficiālas izglītības iestādes, kurās tiek nodrošināta izglītība ES institūciju darbinieku bērniem no visām 28 ES dalībvalstīm. Lai nodrošinātu Eiropas skolas darbu, IZM ir izstrādājusi Latviešu valodas programmu, kas veidota saskaņā ar Latvijas izglītības standartu latviešu valodā un vienlaikus ir īpaši pielāgota darbam Eiropas skolās, ņemot vērā stundu skaitu un bērnu dažādo latviešu valodas zināšanu līmeni. Šie materiāli daļēji var noderēt arī latviešu valodas apguvei mītnes zemju vispārizglītojošās skolās.

Atbilstoši Direktīvas nr. 77/486/EEC 3. pantam dalībvalstīm, saskaņā ar nacionālajiem apstākļiem un tiesisko sistēmu, kā arī sadarbībā ar izcelsmes valstīm, ir jāīsteno atbilstoši pasākumi, lai veicinātu izcelsmes valsts dzimtās valodas un kultūras mācīšanu bērniem. Balstoties uz šo direktīvu, latviešu valodas apmācības Eiropā mītošajai diasporai varētu tikt piedāvātas, ja ir pietiekams skolnieku skaits un pieejami latviešu valodas skolotāji. Dažās valstīs šādas iespējas tiek piedāvātas un tiek arī izmantotas, piemēram, 2011. gadā Somijā 10 bērni apguva latviešu valodu Helsinku Ressu pamatskolā. Zviedrijā katrā pašvaldībā ir savi noteikumi, cik bērniem jābūt konkrētās pašvaldības teritorijā, lai pašvaldība atalgotu skolotāju bērnu dzimtās valodas nodrošināšanai. Upsalā, kur minimālais bērnu skaits šādam mērķim veidotās grupās ir pieci, 2011. gadā latviešu valodu apguva 10 bērni.[[18]](#footnote-18) Citās valstīs, kurās ir lielas latviešu kopienas, piemēram, Īrija, Lielbritānija un Vācija, šīs iespējas vēl nav pieejamas.

Sasniedzamais rezultāts un nepieciešamā rīcība:

Panāktas plašākas latviešu valodas apmācību iespējas diasporas bērniem un jauniešiem to mītnes valstu vispārizglītojošās skolās, kurās šī iespēja ir pieejama un īstenojama.

* Valstīs ar lielu Latvijas diasporas koncentrāciju (prioritāri Īrijā un Lielbritānijā) vēstniecībām sadarbībā ar IZM, mītnes valsts institūcijām un vietējām pašvaldībām iespēju robežās jāatbalsta latviešu valodas apmācības iespējas vietējiem latviešiem mītnes valsts vispārizglītojošās skolās.
* Jāveic tālāka situācijas izpēte par latviešu valodas apguves iespējām ES valstu skolās gan attiecībā uz valsts iesaisti, gan skolotāju nodrošināšanu un finansiālajām saistībām.
* IZM un ĀM jāizvērtē kvalificētu, konkrētās valsts un reģiona situāciju pārzinošu līgumdarbinieku piesaiste vēstniecībās Lielbritānijā un Īrijā sadarbības paplašināšanai izglītības jomā.
* Jāparedz iespēja uz diasporas mītnes zemēm nosūtīt skolotājus no Latvijas vai algot mītnes zemēs uz vietas dzīvojošos latviešu skolotājus darbam vispārizglītojošajās skolās.
* Jāatbalsta iniciatīvas, kas veicina vecāku pašorganizēšanos un spēju risināt jautājumus ar mītnes zemes atbildīgajām iestādēm latviešu valodas un kultūras apguvei nepieciešamo klašu atvēršanai vai fakultatīvas izglītības nodrošināšanai vispārizglītojošās skolās.

*1.5. Bērnu un jauniešu saiknes ar Latviju stiprināšana*

Trimdas sabiedrības pieredze rāda, ka bērniem un jauniešiem svarīgas ir aktivitātes nometnēs (piemēram, 2x2, 3x3, Kursa, Garezers, Katskiļi, Eiropas Vasaras skolas, Īkšķīši u. c.), kas var būt gan ar kultūras, gan izglītības ievirzi, gan paredzētas tieši latviešu valodas apguvei, jo veicina piederības sajūtu Latvijai un ļauj veidot draudzības un sadarbības tīklus.

Ņemot vērā jaunās emigrācijas pārstāvju un viņu bērnu identitātes un kultūras saišu ar Latvijas uzturēšanas nozīmi, nometnes būtu rīkojamas Latvijas novados, jo atgriešanās vecāku, vecvecāku vai savā dzimtenē kaut uz laiku ir neatsverama tās kultūras un valodas vides dēļ Tā nozīmību apliecina arī SIF veiktais izvērtējums par 2013. gadā īstenotajām nometnēm[[19]](#footnote-19). Daļu nometņu var rīkot arī ārpus Latvijas, piemēram, kā labās prakses piemērs minama pieredze, rīkojot 3x3 nometni Īrijā. Arī 2013. gadā SIF finansētās un nevalstisko organizāciju rīkotās nometnes, iekļaujot 250 bērnus un jauniešus no diasporas un tikpat no Latvijas, ir nozīmīgs ieguldījums ne tikai latviešu valodas zināšanu uzlabošanā, bet arī pamats sadarbības potenciālam nākotnē un iespējamai atpakaļmigrācijas atvieglošanai.

2013. gadā LVA organizēja latviešu valodas apguves nometni diasporas bērniem, kā arī finansiāli atbalstīja izglītojošu pasākumu organizēšanu latviešu valodas apguves un lietošanas veicināšanai diasporas mītnes zemēs (pieci pasākumi Eiropā, pieci pasākumi ASV, Austrālijā un Kanādā, viens pasākums Krievijā).

Sasniedzamais rezultāts un nepieciešamā rīcība:

Iespējami lielam skaitam diasporas bērnu un jauniešu nodrošināta iespēja veidot jaunus kontaktu tīklus un stiprināt piederības sajūtu Latvijai, piedaloties nometnēs Latvijā un ārzemēs.

* Jāturpina rīkot pēc iespējas vairāk vasaras nometņu un skolu, kurās kopā darbojas diasporas un Latvijas bērni un jaunieši, un kur liela nozīme ir diasporas un Latvijas organizāciju sadarbībai.
* Jāturpina Latvijas diasporai nozīmīgās un tradīcijām bagātās 3x3 nometnes. Jāturpina sniegt regulāru atbalstu un jāstiprina vasaras vidusskolas arī ārpus Eiropas (piemēram, Garezera un Kursu vidusskolas ASV, Ziedares vidusskola Austrālijā).
* Jārīko nometnes vai vasaras skolas (piemēram, mēnesis mācībām un atpūtai) diasporas bērniem Latvijas novados, sadarbojoties ar Latvijas pašvaldībām.
* Jāapzina ārvalstu pašvaldību iespējas vasaras nometņu rīkošanā ārvalstīs, piemēram, ja veidojas sadarbības platformas starp Latvijas pašvaldībām vai Latvijas valsti un pašvaldību partneriem ārvalstīs.

### *1.6. Latviešu valodas un kultūras apguves un pētniecības sekmēšana studiju programmās ārvalstu augstskolās*

Latviešu valodas mācīšana un popularizēšana ir viens no valsts interešu īstenošanas instrumentiem, lai nostiprinātu latviešu kultūras telpu pasaulē. Latviešu valodas studiju programmu pieejamība ārvalstu augstskolās veicina ārzemēs dzīvojošo Latvijas diasporas pārstāvju un ārzemnieku iespējas apgūt latviešu valodu. Studiju programmu darbība daļā no tām notiek ar Latvijas valsts un dažkārt arī ar diasporas iesaisti, piemēram, Vašingtonas Universitātē Sietlā (ASV). ALA un citas latviešu diasporas organizācijas latviešu valodas un kultūras studiju programmu īstenošanā ir ieguldījušas vairāk nekā 2,5 miljonus ASV dolāru, kas liecina par diasporas organizāciju līdzdalības nozīmi.

LVA sniedz atbalstu latviešu valodas lektorātu darbībai un/vai latviešu valodas, literatūras un kultūras apguvei 27 ārvalstu augstākās izglītības iestādēm, regulāri sūtot jaunākos izdevumus valodniecības un literatūras jomā. Septiņas ārvalstu augstākās izglītības iestādes saņem finansiālu atbalstu – Vašingtonas Universitāte Sietlā, ASV, Prāgas Kārļa un Brno Masarika universitātes Čehijā, Tallinas un Tartu universitātes Igaunijā, kā arī Pekinas Universitāte Ķīnā. Ap šīm studiju programmām veidojas latviešu valodas, kultūras, vēstures un mūsdienu politikas interešu centri ar pasākumiem, kuros diaspora vienlaikus ir gan organizētāji, gan mērķauditorija. Studiju programmas ir jāpapildina ar vasaras kursiem Latvijas augstskolās, gan tiem studentiem, kuri mācās latviešu valodu un kultūru ārvalstu izglītības iestādēs, gan studentiem, kuri mācās citās mācību iestādēs pasaulē, bet vasarā apmeklē Latviju un vēlas papildināt savas latviešu valodas un kultūrvēsturiskās zināšanas par Latviju.

Sasniedzamais rezultāts un nepieciešamā rīcība:

Nodrošināta plašāka latviešu valodas un kultūras pieejamība un popularizēšana ārvalstu augstākās izglītības iestādēs, kurās izveidotas latviešu valodas studiju programmas.

* Jāapzina diasporā esošās kompetences - zinātnieki, mācībspēki un citi, lai attīstītu sadarbību ar ārvalstu augstākās izglītības iestādēm.
* Sadarbībā ar IZM Latvijas vēstniecībām jāuztur un jāpilnveido kontakti ar augstākās izglītības iestādēm, kurās notiek latviešu valodas un kultūras mācības.
* IZM un LVA sadarbībā ar Latvijas vēstniecībām, kontaktējoties ar mītnes valsts atbildīgajām institūcijām,  iespēju robežās jāatbalsta latviešu valodas kā svešvalodas studiju programmu nostiprināšanās un jāpalīdz vieslektoru piesaistē. Tas stiprinās arī „simpātiju diasporas” veidošanos, kad Latvijas intereses pasaulē atbalsta arī ne tikai Latvijas izcelsmes profesionāļi.
* Jāapzina iespējas Latvijas mācību iestādēs papildināt studiju programmas ar vasaras kursiem, lai apgūtu latviešu valodu un kultūrvēsturiskās zināšanas par Latviju.

### 

### *1.7. Latviešu trimdas kultūras mantojuma un vēstures izpēte un saglabāšana vienotas sociālās atmiņas veidošanā*

Līdz Latvijas neatkarības atjaunošanai pastāvēja politisku apstākļu dēļ sašķelta latviešu transnacionālā kopiena, kura viena otru apzināja tikai daļēji. Trimdas un ārzemēs dzīvojošo latviešu vēsture un pienesums latviešu kultūrā Latvijā kļūst zināms tikai pakāpeniski.

Diasporas organizācijas aktīvi darbojas, lai saglabātu trimdas un emigrācijas kultūru. Pēdējo desmit gadu laikā ir notikuši vairāki plaša mēroga pasākumi: kopš 1991. gada reizi 10 gados notiek Apvienotais pasaules latviešu zinātnieku kongress, pēdējais no tiem notika 2011. gadā. 2012. gada aprīlī Mineapolē (ASV) ALA sadarbībā ar Minesotas Universitātes Imigrācijas vēstures pētniecības centru un muzeju “Latvieši Pasaulē” rīkoja Trimdas latviešu arhīvu un materiālās kultūras konferenci, kurā piedalījās arī Latvijas kultūras mantojuma glabātājinstitūcijas (Latvijas Nacionālā bibliotēka, Latvijas Nacionālais arhīvs). Trimdas vēstures izpēti turpina Pasaules latviešu zinātnieku kongress, AABS (*Association for the Advancement of Baltic Studies*), muzejs LaPa („Latvieši Pasaulē”) un citi. 2012. gadā vēstniecība Īrijā iniciēja un noorganizēja latviešu centra „Straumēni”, Lielbritānijā, bibliotēkas pārcelšanu uz Īriju Latvijas diasporas vajadzībām.

Latvijas pašvaldībās, piemēram, Cēsīs, veidojas divi muzeji ārzemju latviešu kultūrvēsturiskā un mākslas mantojuma popularizēšanai. Šādas iniciatīvas var dot labumu gan pašvaldībām, gan valstij kopumā, piemēram, veicinot diasporas tūrismu, taču problēma ir nelielā pieredze un zināšanu trūkums, kā iniciatīvas īstenot arī citviet Latvijā.

Brazīlijas pilsētā Novaodesā, kurā dzīvo plaša latviešu kopiena, sadarbībā ar vietējo pašvaldību un citām iestādēm ir iecerēts izveidot Latviešu kultūras centru. Ņemot vērā senās latviešu kopienas tradīcijas šajā apkaimē, Latvijas interesēs ir popularizēt valsti un tās diasporu, atbalstot pirmā Latviešu kultūras centra dibināšanu Dienvidamerikas kontinentā.

Sasniedzamais rezultāts un nepieciešamā rīcība:

Plašāk un dziļāk apzināts ārpus Latvijas dzīvojošo latviešu vēstures un kultūras mantojums un tā nozīme, kas, balstoties iegūtajās zināšanās, mazinās aizspriedumus un veicinās savstarpējo sadarbību starp Latvijas sabiedrību un diasporu.

* Lai nodrošinātu pasākumu programmas pēctecību un ilgtspēju, sadarbībā ar diasporas organizācijām ir jāidentificē prioritārie projekti latviešu trimdas vēstures un kultūras mantojuma izpētē, lai veidotu vienotu sociālo atmiņu.
* Jāveicina emigrācijas un trimdas vēstures un kultūras informācijas izplatīšana Latvijā, rīkojot pasākumus Rīgā un Latvijas novados (konferences, izstādes, trimdas autoru darbu lasījumi, koncerti), kā arī skolu mācību programmās un muzeju ekspozīcijās iekļaujot apskatu par latviešu dzīvi trimdā.
* Jāveicina trimdas bibliotēku integrēšana Latvijas bibliotēku sistēmā.
* Jāveicina un jāatbalsta pašvaldību iniciatīvas, daloties labajā praksē un pieredzē ārzemju latviešu kultūras mantojuma apzināšanā.
* Jāpanāk latviešu diasporas arhīvu apzināšanas, saglabāšanas un pētniecības pilnveidošana.
* Jāsniedz atbalsts latviešu centra izveidošana Novaodesas pilsētā Brazīlijā.

## 

## 2. Rīcības virziens: Diasporas politiskās un pilsoniskās līdzdalības veicināšana

Mērķis: veicināt diasporas politisko un pilsonisko līdzdalību Latvijā notiekošajā, lai stiprinātu diasporas pārstāvju piederības sajūtu Latvijai un vairotu līdzatbildību par valsts un sabiedrības attīstību.

### *2.1. Latvijas pilsonība un dubultpilsonība; Latvijas valstspiederīgo interešu aizstāvība un konsulāro pakalpojumu nodrošināšana*

Latvijas valstij ir svarīgi saglabāt pilsoņu loku kā Latvijā, tā ārzemēs un pēc iespējas to paplašināt. 2013. gada 9. maijā, pieņemot Pilsonības likuma grozījumus, ārzemēs dzīvojošiem diasporas pārstāvjiem ir dots signāls, ka viņiem ir iespēja politiski stiprināt savu saikni ar Latviju. Latvijas pilsonība ir stiprākā pilsoniskā saikne ar Latviju, kas dod tiesības aktīvi iesaistīties valsts procesos, tai skaitā piedalīties vēlēšanās, un reizē veicina atbildības apziņu pret savu valsti.

Viens no galvenajiem Pilsonības likuma grozījumu mērķiem ir dubultpilsonības iegūšanas iespēju paplašināšana trimdas latviešiem un jaunās emigrācijas Latvijas valstspiederīgajiem. Kopš likuma stāšanās spēkā 2013. gada 1. oktobrī līdz 2014. gada 1. aprīlim Latvijas vēstniecībās ir pieņemti jau 2466 pieteikumi Latvijas pilsonības reģistrācijai un šis process turpinās.

Tā kā viena no ĀM pamatfunkcijām ir konsulāro funkciju veikšana, kas ietver Latvijas valstspiederīgo interešu aizstāvību un konsulāro pakalpojumu nodrošināšanu ārvalstīs, tad nozīmīgu vietu Latvijas vēstniecību darbībā līdzās pilsonības jautājumu risināšanai, ieņem pasu un personas apliecību noformēšana, civilstāvokļa aktu reģistrācija, atsevišķu notariālo darbību veikšana, repatriācijas jautājumu kārtošana, Saeimas un Eiropas Parlamenta vēlēšanu, tautas nobalsošanas un parakstu vākšanas organizēšana.

Pieaugot Latvijas valstspiederīgo skaitam ārvalstīs, pieaug arī nepieciešamība pēc konsulārajiem pakalpojumiem, kas jānodrošina Latvijas vēstniecībām. Budžeta konsolidācijas pasākumu rezultātā veiktais būtiskais vēstniecību personāla un finansējuma samazinājums[[20]](#footnote-20) apgrūtina pieaugošo konsulāro funkciju efektīvu izpildi vēstniecībās. ĀM piešķirtā finansējuma ietvaros 2014. gadā izveidotās četras papildus amata vietas Latvijas vēstniecībās ASV, Īrijā, Kanādā un Lielbritānijā ir orientētas uz konsulāro darbu, kas saistīts ar diasporas jautājumiem, t.sk. pilsonības reģistrāciju.

Pēc ALA un LAAJ ierosinājuma ĀM ir izvērtējusi un nodevusi IeM informāciju par tām Latvijas vēstniecībām, kurās nepieciešamas papildus pasu darbstacijas, īpaši izceļot valstis, kurās ir liels Latvijas valstspiederīgo un izsniegto personu apliecinošo dokumentu skaits (Lielbritānija, Īrija, ASV, Kanāda, Vācija, Krievija, Izraēla). ĀM un IeM sadarbības rezultātā Latvijas vēstniecībām ASV, Īrijā un Lielbritānijā ir nodotas mobilo pasu darbstacijas, kas ļauj pasu un personas apliecību pieteikumus pieņemt ārpus vēstniecības telpām (piemēram, 2013. gadā 17 izbraukumos uz 30 pilsētām vēstniecības Lielbritānijā, Īrijā, ASV un Kanādā pieņēma 4169 pasu/personas apliecību pieteikumus, kā arī sniedza citus konsulāros pakalpojumus).

Tā kā ĀM ir vienīgā Latvijas valsts institūcija, kas ārzemēs nodrošina konsulāro funkciju Latvijas valstspiederīgajiem, tad Latvija kā valsts ar nelielu vēstniecību tīklu atbalsta ES Ārējās darbības dienesta iesaisti konsulārajā jomā, jo īpaši valstīs ar nozīmīgu skaitu personu, kurām ir tiesiskā saikne ar Latviju.

Sasniedzamais rezultāts un nepieciešamā rīcība:

Nodrošināta visaptverošas informācijas pieejamība Latvijas pilsonības pretendentiem, paplašinājies pilsoņu loks, nodrošinot Latvijas valsts ilgtspēju. Nodrošināta Latvijas valstspiederīgo interešu aizstāvība ārvalstīs un efektīva konsulāro pakalpojumu sniegšana.

* Jāstiprina Latvijas vēstniecību loma Pilsonības likuma grozījumu normu īstenošanā un interesentu loka apzināšanā, sadarbībā ar PMLP sniedzot informāciju un konsultācijas diasporas pārstāvjiem, kā arī nodrošināt pilsonības reģistrācijas pieteikumu pieņemšanu.
* Jāizvērtē nepieciešamība sūtīt uz vēstniecībām papildus diplomātus un administratīvi tehnisko personālu.
* ĀM sadarbībā ar IeM (PMLP) jānodrošina mobilo pasu darbstaciju izmantošana valstīs, kurās ir liels Latvijas valstspiederīgo skaits, veicot vēstniecību un ĀM izbraukumu sesijas ar mobilajām pasu darbstacijām (ASV, Latīņamerikā, Kanādā, Lielbritānijā, Īrijā, Austrālijā, Jaunzēlandē, Krievijā).
* Sadarbībā ar IeM jāveic stacionāro un mobilo pasu darbstaciju nomaiņa Latvijas vēstniecībās, kas uzlabos sniegtā konsulārā pakalpojuma kvalitāti.
* Jāaktualizē konsulāro jautājumu risināšana diasporas pārstāvju vajadzībām ES Ārējās darbības dienesta līmenī.

*2.2. Saeimas un Eiropas Parlamenta vēlēšanu, tautas nobalsošanas un parakstu vākšanas procesu nodrošināšana ārvalstīs*

Ārvalstīs dzīvojošo Latvijas pilsoņu saiknes uzturēšanā ar Latvijas valsti liela nozīme ir iespējai piedalīties vēlēšanās, tautas nobalsošanās un parakstu vākšanās. Pēdējo Saeimas vēlēšanu dati norāda uz diviem faktoriem, kas veicina to, ka ārvalstīs dzīvojošie Latvijas pilsoņi izmanto balsošanas tiesības – (1) vēlēšanu iecirkņu skaits un to ģeogrāfiskais novietojums un (2) motivācija. Ciešā sadarbībā ar diasporas organizācijām vēlēšanu iecirkņu skaits ārzemēs ir regulāri pieaudzis un veicinājis pilsoņu piedalīšanos vēlēšanās. 2010. gadā Saeimas vēlēšanām tika izveidoti 64 iecirkņi, bet 2011. gadā – 77, attiecīgi vēlēšanās piedaloties 13 012 un 14 120 pilsoņiem. 2012. gada 18. februāra referendumā par valsts valodu balsot ārvalstīs bija iespējams jau 85 balsošanas iecirkņos, kuros nobalsoja 39 763 Latvijas pilsoņu, kas trīs reizes pārsniedz aktivitāti 2011. gada Saeimas vēlēšanās. Tas liecina par to, ka ārzemēs dzīvojošo pilsoņu motivācija pieaug, kad ir jāizsaka sava nostāja par Latvijas valstij izšķirīgiem jautājumiem.

Latvijas diasporas pārstāvju piedalīšanās vēlēšanās norāda uz vēlmi iesaistīties Latvijas sabiedriskajos un politiskajos procesos. Latvijas pilsoņu skaits, kuri piedalās vēlēšanās un parakstu vākšanās ārvalstīs, turpina pieaugt. Tāpēc ir veicināms vēlēšanu iecirkņu skaita pieaugums ārvalstīs, kā arī jāmeklē veidi, kā atvieglot vieglāku attālinātās balsošanas procedūru visiem tiem ārvalstīs dzīvojošajiem Latvijas pilsoņiem, kuri to vēlas.

Lai veicinātu ārzemēs dzīvojošo Latvijas valstspiederīgo iesaisti Latvijas sabiedriskajos procesos, ir jāizvērtē iespējas, kā īstenot diasporas interešu pārstāvību Latvijā[[21]](#footnote-21), jo diasporas pārstāvības uzlabošana sekmētu sadarbību starp Latviju un diasporu.

Sasniedzamais rezultāts un nepieciešamā rīcība:

Vēlēšanu procesos piedalās pēc iespējas plašāks ārvalstīs dzīvojošo Latvijas pilsoņu loks neatkarīgi no dzīves vietas, palielinot vēlēšanu iecirkņu skaitu, kā arī aktīvi izmantojot vieglu un drošu attālinātās balsošanas procedūru. Diaspora ir plaši pārstāvēta Latvijas sabiedriskajā dzīvē.

* Jāveicina vēlēšanu iecirkņu skaita palielināšana ārvalstīs.
* Jāievieš viegla un droša attālinātās balsošanas procedūra Latvijas pilsoņiem ārzemēs, kas pieļauj vēlētāja elektronisko identifikāciju un reģistrēšanos, kā arī Saeimas vēlēšanu materiālu saņemšanu ar interneta starpniecību.
* Padziļināti jāpēta diasporas interešu pārstāvības modeļa jautājums Latvijā, kā arī jāveicina diskusijas par mehānismiem ciešākai diasporas iesaistei.

## 3. Rīcības virziens: Sadarbība ar diasporu ekonomikā, kultūrā, izglītībā un zinātnē, intelektuālā potenciāla aprites veicināšana.

Mērķis: stiprināt diasporas iesaisti Latvijas sabiedriskajos procesos, lai panāktu Latvijā dzīvojošo un diasporas mijiedarbību intelektuālā potenciāla apritē un veicināšanā, tā stiprinot Latvijas transnacionālo kopienu, kura sniedz ieguldījumu Latvijas sabiedrības attīstībā.

Brīvā personu kustība un modernās informācijas un komunikāciju tehnoloģijas ir padarījušas vieglāk uzturamu piederības sajūtu Latvijai, neatkarīgi no atrašanās vietas pasaulē. Tas ir palielinājis Latvijā un ārpus Latvijas dzīvojošo cilvēku, kuri citādi nebūtu varējuši uzzināt viens par otru, saziņas iespējas. Globalizētajā pasaulē Latvijas iedzīvotāji un ārzemēs mītošie Latvijas valstspiederīgie savstarpējas saites uztur caur dažādām aktivitātēm un sociālajiem tīkliem, veidojot pārrobežu transnacionālu kopienu.

Ņemot vērā šo situāciju, tiek attīstīta „Globālā latvieša” aktivitāšu programma, kuras mērķis ir veicināt latviešu un Latvijas valstspiederīgo savstarpējo saziņu, iepazīšanos un kontaktu uzturēšanu. Tā ietver sevī pasākumus visas pasaules latviešu tīklošanas veicināšanai, ļaujot dažādu jomu Latvijas izcelsmes cilvēkiem būt tiešā kontaktā vienam ar otru, kā arī, ņemot vērā komunikācijas telpas sadrumstalotību, globāla latviešu saziņas tīkla izveidi.

### *3.1. Diasporas iesaistīšana Latvijas ekonomikas, zinātnes un kultūras dzīvē*

Valsts un diasporas interesēs ir vairot savstarpējās saskarsmes iespējas, rīkojot dažādus pasākumus, ar mērķi sekmēt konkrētu sadarbības projektu rašanos, kā arī sadarbībā ar pētniekiem un medijiem labāk apzināt diasporas potenciālu, lai precīzāk uzrunātu mērķauditorijas.

Latvijā atgriezušies reemigranti sniedz ieguldījumu gan valsts pārvaldē, gan privātās un nevalstiskās organizācijās. Taču viņu potenciāls un iespēja atgriezties vēl nav precīzi jāidentificēti, un netiek atbalstīti, arī ja viņi to vēlētos, lai vairotu pienesumu Latvijas valstij un tautsaimniecībai[[22]](#footnote-22).

Kopš Latvijas neatkarības atjaunošanas ir notikušas pasaules latviešu zinātnieku un ārstu konferences, aktīvi veidojusies sadarbība mākslas un kultūras jomā. Pēdējo gadu laikā sadarbība ar diasporu ir kļuvusi daudz intensīvāka, saturīgāka un daudzveidīgāka. Sākusies 2011. gada jūlijā kā KM un ELA iniciatīva, par ikgadēju tradīciju ir kļuvusi diasporas konference „Latvieši pasaulē – piederīgi Latvijai”, kas pilda dialoga funkciju starp Latvijas valdību un diasporas pārstāvjiem.

Pilnībā nav izvērtēts sadarbības ar diasporu potenciālais pienesums Latvijas ekonomikai. Pēc Latvijas Bankas datiem ārzemēs dzīvojošo Latvijas piederīgo naudas sūtījumu uz Latviju apmērs katru gadu pārsniedz pusmiljardu euro (2011. gadā – 351 miljons latu, 2012. gadā – 565 miljoni euro, 2013. gadā – 574 miljoni euro). Tas ir ievērojams pienesums Latvijas ekonomikā. Turklāt latviešu emigrācijas pārstāvji arī dažādos citos veidos, piemēram, tūrismā, atstāj naudu Latvijā, kā arī  jau darbojas un investē Latvijas ekonomikā. Diasporā pastāv būtisks potenciāls jaunu ideju attīstīšanai.

„Globālā latvieša” aktivitāšu programmā sevišķi nozīmīgs bija 2013. gada jūlijā notikušais PBLA sadarbībā ar LTRK un ĀM rīkotais Pasaules latviešu ekonomikas un inovāciju forums, kas pulcēja vairāk nekā 350 latviskas izcelsmes uzņēmējus, pētniekus, finansistus un citus profesionāļus no 21 valsts. Tā mērķis bija stimulēt latviešu izcelsmes uzņēmēju un profesionāļu sadarbību ar Latviju, veicinot iesaistīšanos un investīcijas Latvijas ekonomikā. Lai sasniegtu labus rezultātus, šāda veida aktivitātes ir jāīsteno metodiski un regulāri, izvēloties atbilstošās sadarbības jomas.

Sasniedzamais rezultāts un nepieciešamā rīcība:

Paplašinātas un nostiprinātas saiknes starp ārvalstīs dzīvojošajiem dažādu jomu profesionāļiem un Latviju, lai zināšanu kapitāls tiktu investēts arī Latvijā, tādējādi veicinot attiecīgās jomas izaugsmi. Apzināts diasporas potenciāls.

* Valsts institūcijām, sadarbojoties ar diasporas pārstāvjiem un medijiem, kā arī Latvijas augstskolām un pētniekiem, jāapzina diasporas potenciāls atsevišķās nozarēs.
* Jāturpina veidot un uzturēt uzņēmēju savstarpējās tīklošanās iespējas un izstrādāt aktivitātes, kas veicina ekonomisko sadarbību, tā nodrošinot PLEIF pēctecību.
* Jāveicina aktivitātes, kas domātas jauniešu auditorijām, un jāturpina uz citiem mērķiem vērstu forumu pēctecība.
* Vēstniecībām jāapkopo informācija par mītnes valstīs dzīvojošajiem diasporas pārstāvjiem ekonomikas, kultūras, zinātnes u.c. jomās, izmantojot diasporas organizāciju rīcībā jau esošus datus, kā arī iegūstot informāciju no diasporas pārstāvjiem.
* Jāpaplašina un jāaktivizē Latvijas diplomātu ekonomikas jautājumos, LIAA pārstāvju ārvalstīs, kā arī LTRK, LDDK un nozaru asociāciju mērķtiecīga sadarbība ar diasporas pārstāvjiem ekonomikas jomā. Pasākumu organizēšanā ārvalstīs iespēju robežās jāiesaista Latvijas goda konsuli attiecīgajā valstī, kā arī tam jāizmanto Rīgā notiekošās Latvijas goda konsulu konferences.
* Jāizvērtē iecere izveidot augsta līmeņa ārvalstīs dzīvojošu latviešu izcelsmes uzņēmēju padomi ar augstas valsts amatpersonas (Valsts prezidenta un/vai Ministru prezidenta) patronāžu.
* Jāatbalsta pasākumi, kuru mērķis ir kādas jomas speciālistu un profesionāļu „satīklošana”, tai skaitā zinātnē un mākslā.

### *3.2. Komunikācijas platformas „Globālais latvietis” attīstīšana*

„Globālais latvietis” ir konceptuāla pieeja esošo informatīvo resursu „satīklošanai”, lai izplatītu informāciju par diasporas tematiku. Šīs pieejas centrā ir ikviens diasporas pārstāvis, neatkarīgi no etniskās izcelsmes, kurš iesaistās un vēlas līdzdarboties Latvijas attīstībā un tās popularizēšanā ārvalstīs. Pieeja ir sinerģiska: tā atbalsta dažādu mediju pastāvēšanu, jo dažādām diasporas grupām ir atšķirīgi mediju lietošanas paradumi, taču vienlaikus tiek veicinātas arī kopējas informācijas telpas iespējas.

Daudzu emigrējušo kontakti ar ģimeni un draugiem pēc izbraukšanas no Latvijas tiek uzturēti ar sociālo mediju un portālu palīdzību. Pētījums par basku diasporu atklāj, ka sociālie komunikāciju tīkli, piemēram, *Facebook*, ir pozitīvi faktori diasporas sakaru un biedru attiecību veidošanā. Lielākajai daļai lietotāju *Facebook* palielina spēju kontaktēties ar diasporas grupu, būt informētiem par aktualitātēm, apstiprināt un uzturēt savu identitāti[[23]](#footnote-23). Sociālie tīkli nodrošina kopīgas indivīdu un interešu grupas (valodas, kultūras, etniskuma) telpas veidošanos tiešsaistē esošu un neesošu cilvēku grupās, kurus ģeogrāfiski var šķirt liels attālums pāri nacionālajām robežām [[24]](#footnote-24). Tie kļūst par kolektīvās izpausmes, identifikācijas un piederības izteiksmes līdzekļiem[[25]](#footnote-25).

2013. gadā ir atjaunots interneta medijs *www.latviesi.com*, kura veidotāji to pozicionē kā iespējamu vienotu mediju diasporai un diasporas organizāciju kontaktu tīklu. Taču vienlaikus darbojas daudzi diasporas mediji un diasporas mediju mājaslapas, kam ir liela nozīme informācijas nodrošināšanā diasporai. Līdzšinējā pieredze liecina, ka informēšanai un sadarbībai ar tautiešiem ārzemēs visatbilstošāk ir veidot mehānismu, kurā Latvijas un diasporas mediji ir satīkloti.

Lai ārvalstīs nodrošinātu aktuālu un objektīvu informāciju par notiekošo Latvijā, kā arī informāciju Latvijā par diasporas situāciju un aktivitātēm, liela nozīme ir efektīvai diasporas mediju un organizāciju sadarbībai ar Latvijas institūcijām informācijas aprites jomā. ĀM mājaslapā ir izveidota diasporas tematikai veltīta sadaļa „Tautiešiem ārzemēs”, sadarbībā ar Valsts kanceleju tiek stiprināta valdības komunikācija ar tautiešiem ārzemēs sociālajā tīklā *www.draugiem.lv*. Valsts Reģionālās Attīstības aģentūra vienotajā valsts un pašvaldību portālā [*www.latvija.lv*](http://www.latvija.lv) ir izveidojusi sadaļu tautiešiem, kuri plāno atgriezties Latvijā.

Komunikācijas platforma „Globālais latvietis” ir domāta labākai diasporas informēšanai gan par diasporas aktualitātēm, gan sadarbības piedāvājumiem ar Latviju (tajā skaitā arī par atpakaļmigrāciju), veicinot informācijas apmaiņu starp valsti un diasporu, tai skaitā „simpātiju diasporu”, kuru interesē ar Latvijas kultūru saistīti notikumi Latvijā un pasaulē.

Sasniedzamais rezultāts un nepieciešamā rīcība:

Nodrošināta labi funkcionējoša komunikācijas platforma, ar kuras starpniecību diasporas pārstāvji var iegūt visu sev nepieciešamo informāciju, veidojot arī atgriezenisko saiti. Uzlabota valsts institūciju un diasporas komunikācija un sadarbība.

* Jānodrošina informācijas pieejamība diasporai un jāsniedz diasporai svarīga un aktuāla informācija interneta vidē.
* Jāpilnveido diasporas tematikai veltītā sadaļa „Tautiešiem ārzemēs” ĀM mājaslapā ar diasporai nepieciešamo informāciju par ĀM darbību diasporas jautājumos, vēstniecību sadarbību ar diasporu, diasporas organizācijām u.c. jautājumiem.
* Jāveido komunikācija ar tautiešiem ārzemēs, izmantojot sociālos tīklus.
* Sadarbībā ar Latvijas medijiem un diasporas medijiem, diaspora regulāri jāinformē par valdības darbību, kas ir aktuāla diasporai.
* Jāīsteno diasporas mediju semināri un pieredzes apmaiņas iniciatīvas, lai veicinātu Latvijas un diasporas mediju sadarbību, kā arī diasporas tēmas publicitāti medijos.
* Jāsniedz atbalsts diasporas mājaslapu un komunikācijas tīklu attīstībai.

*3.3. Latvijas sabiedrisko mediju lomas stiprināšana*

Ar Latvijas sabiedrisko mediju starpniecību Latvijas sabiedrība var iegūt informāciju par diasporas aktualitātēm, savukārt diaspora savās mītnes zemēs var uzzināt par aktuālo Latvijā. Savstarpējā informētība ar sabiedrisko mediju starpniecību ir svarīga, jo tādējādi vienotā informācijas telpā iespējams sasniegt tos indivīdus, kuri nepiedalās diasporas organizācijās. NEPLP priekšlikumi par diasporas tēmas aktualizēšanu iekļauti „Latvijas Radio un Latvijas televīzijas 2014. gada sabiedriskā pasūtījuma gada plāna vadlīnijās”.

Pašreiz Latvijas sabiedrisko mediju (Latvijas Radio un Latvijas Televīzija) saturs ārpus Latvijas ir pieejams tikai daļēji. Internetā var klausīties Latvijas Radio, bet sakarā ar autortiesību ierobežojumiem Latvijas Televīzijas raidījumi internetā ir skatāmi tikai daļēji. Pašlaik daļu no LTV raidījumiem un tiešraides var noskatīties interneta portālos [*www.lsm.lv*](http://www.lsm.lv)un [*www.ltv.lv*](http://www.ltv.lv), atrodoties jebkurā vietā pasaulē. Taču ne visi ārzemēs dzīvojošie tautieši izmanto interneta medijus. Attiecībā uz Latvijas kanālu uztveršana caur satelītu – tā ārzemēs dzīvojošajiem ir ļoti ierobežota

Daudzus diasporas klausītājus visā pasaulē ir ieguvis speciāli diasporai veidotais Latvijas Radio 1 radījums „21. gadsimta latvietis”, kas ēterā ir kopš 2012. gada rudens. Raidījumam ir izveidots arī neliels diasporas pārstāvju korespondentu tīkls. Plašāka LR un LTV korespondentu tīkla attīstība veicinātu daudzpusīgāku diasporas iesaisti mediju satura veidošanā, diasporas tematikas aktualizēšanu un mediju satura bagātināšanu ar sižetiem un reportāžām no dažādām pasaules valstīm.

Latvijas sabiedriskajiem medijiem ir jāieņem svarīga loma globāla Latvijas informācijas tīkla attīstībā, nodrošinot satelītpārraides, pārraidot informāciju internetā un izveidojot piekļuvi Latvijā radītam ziņu saturam. Latvijas mediji sniegs būtisku ieguldījumu sadarbībai ar diasporu, jo šādi ir iespējams īstenot pastāvīgu, aktuālu informācijas izplatīšanu, dodot iespēju diasporas pārstāvjiem uzturēt un attīstīt latvisko identitāti vienotas informatīvās telpas ietvarā. NEPLP 2015. gadā pieprasīs budžeta līdzekļus satelītpārraižu nodrošināšanai tautiešiem ārzemēs. Satelīta apraides kanāla saturs tiktu veidots, izmantojot oriģinālsatura pieaugumu LTV, kā arī līdz šim sabiedriskā pasūtījuma kārtībā veidotos oriģinālproduktus LTV1 un LTV7, uz kuriem neattiecas autortiesību ierobežojumi vai t.s. ģeoblokāde attiecībā uz to izplatīšanu visā pasaulē. Oriģinālsatura prioritātes būtu ziņas un informatīvi analītiskie raidījumi, bērnu un jauniešu raidījumi, kultūras un izglītojošas programmas, kas ietvertu arī diasporas tematikas atspoguļojumu vai diasporas pārstāvju viedokļu integrāciju sabiedriskā pasūtījuma programmā kopumā. Vienlaikus LTV izskata iespējas paplašināt jau esošā LTV1 un LTV7 satura (uz kuru neattiecas autortiesību ierobežojumi vai t.s. ģeoblokāde) pieejamību, translācāciju internetā, ja trūkstošā finansējuma dēļ kanāla izveide un pārraidīšana pagaidām vēl nav iespējama.

Sasniedzamais rezultāts un nepieciešamā rīcība

Ar Latvijas mediju starpniecību veicināta diasporas iekļaušana Latvijas informatīvajā telpā, nodrošinot diasporas informētību par Latvijā notiekošo un stiprinot diasporas saikni ar Latviju. Nostiprināta Latvijas sabiedrisko mediju loma globāla informācijas apritē starp Latviju un diasporu.

* Jāveicina diasporas iesaiste pārraidāmo materiālu veidošanā. Latvijas sabiedriskajiem medijiem sadarbībā ar diasporas organizācijām jāveido diasporas korespondentu tīkls diasporas tematikas aktualizēšanai sabiedrisko mediju saturā, mediju satura bagātināšanai ar sižetiem un reportāžām no dažādām pasaules valstīm un dažādu ekspertu piesaistei mediju satura veidošanā.
* Jāveicina uz diasporu orientētu raidījumu veidošana.
* Jāveicina sabiedriskā pasūtījuma kārtībā veidoto LTV oriģinālproduktu plašāka izplatīšana, uz kuriem neattiecas autortiesību ierobežojumi vai t.s. ģeoblokāde.
* Jāizvērtē nepieciešamība ilgtermiņā veidot atsevišķu, uz diasporas vajadzībām orientētu televīzijas kanālu, nodrošinot arī satelītapraidi.

### *3.4. Izpratnes veicināšana Latvijā un ārzemēs par diasporu kā resursu, kā arī migrācijas un diasporas procesu pētniecība*

Sabiedrības izpratne par migrācijas un diasporas procesiem, to ietekmi uz Latvijas dzīvi, kā arī iespējamajiem ieguvumiem, ko varētu sniegt sadarbība ar diasporu, ir nepilnīga un fragmentāra. Uz nepieciešamību pēc precīzas informācijas par migrācijas procesiem norāda arī starptautiskās organizācijas, kā, piemēram, OECD. Pētniecības darbs šajā jomā ir paplašinājies, un pētnieki, veicot aptaujas ar ārzemēs dzīvojošo Latvijas valstspiederīgo līdzdalību, izmanto sociālo mediju radītās iespējas, piemēram, sadarbojoties ar portālu [*www.draugiem.lv*](http://www.draugiem.lv), kā arī ar diasporas portāliem, piemēram, *www.latviesi.com* u.c..

Latvijas sadarbība ar starptautiskajām organizācijām dod iespēju izmantot esošos resursus, lai veicinātu pētniecību par diasporas problemātiku un migrācijas procesiem[[26]](#footnote-26). ĀM pārstāvji regulāri piedalās starptautiskos pasākumos, pievēršot ekspertu uzmanību Latvijas problēmām. Pēc ĀM iniciatīvas tiek strādāts pie ilgtermiņa projekta par Diasporas un migrācijas studiju centra izveidošanu Latvijas Universitātē, kas veiktu diasporas jautājumu un migrācijas procesu izpēti. [[27]](#footnote-27)

Sasniedzamais rezultāts un nepieciešamā rīcība:

Nodrošināta plaša, datos pamatota izpratne par Latvijas diasporu, izzinātas tās vajadzības un sadarbības iespējas. Izveidots Diasporas un migrācijas jautājumu pētniecības centrs, kas pastāvīgi seko izmaiņām Latvijas diasporas procesos un veic to pētniecību.

* Ar pētnieku intelektuālo atbalstu jāizstrādā diasporas kopienu lieluma apzināšanas mehānisms, izzinot tās lielumu, sastāvu un vajadzības. Jāapzina ne tikai izbraukušo skaits un valstis, uz kurām tie devušies, bet arī emigrācijas iemesli, aizbraucēju nodarbošanās un citi jautājumi.
* Jāīsteno praktiski, uz efektīvākiem sadarbības mehānismiem vērsti pētījumi diasporas politiskās un pilsoniskās līdzdalības veicināšanā, identitātes izpētē.
* Jāveic līdzšinējās pieredzes izvērtēšana diasporas jautājumu risināšanā iesaistītajās iestādēs, tai skaitā Latvijas ministrijās.
* Jāizzina Latvijas pašvaldību iespējamā loma sadarbībā ar diasporu, kā arī to sadarbības iespējas ar diasporas mītņu zemju pašvaldībām.
* Jāizveido pētniecības institūcija - Diasporas un migrācijas studiju centrs - starpnozaru sadarbības koordinēšanai un konkrētu pētījumu rosināšanai par diasporas un migrācijas jautājumiem.

## 4. Rīcības virziens: Atbalsts tiem, kuri vēlas atgriezties Latvijā

Mērķis: veicināt diasporas pārstāvju atgriešanos Latvijā, nodrošinot Latvijas valsts institūciju un pašvaldību informācijas pieejamību un komunikāciju par atgriešanās iespējām.

### *4.1. Informācijas pieejamības nodrošināšana par atpakaļmigrācijas iespējām*

Šī Rīcības plāna sadaļa ir sagatavota saskaņā ar Reemigrācijas atbalsta pasākumu plānu un tā īstenošanu[[28]](#footnote-28), iekļaujot projektus, kas atspoguļo pārresoru sadarbību diasporas jautājumu ietvaros.

Saskaņā ar EM darba tirgus vidēja un ilgtermiņa prognozēm, darbaspēka pieprasījums līdz 2030. gadam varētu palielināties gandrīz par 104 tūkstošiem strādājošo, ja salīdzina ar 2011. gadu. Darbaspēkam novecojot un pamazām izejot no darba tirgus, papildus varētu atbrīvoties vēl aptuveni 100 tūkstoši darbavietu. Līdz 2030. gadam kopumā saskaņā ar EM aprēķiniem un prognozēm varētu pavērties vairāk nekā 200 tūkstoši darbavietu. [[29]](#footnote-29) Viens no Reemigrācijas atbalsta pasākumu plāna mērķiem ir veicināt to, ka daļa no Latvijā radīto darbavietu ņēmējiem būtu atpakaļmigranti. Saskaņā ar Latvijas Universitātes pētnieka Mihaila Hazana apkopotajiem datiem Latvijā atgriezties plāno tikai 20% aizbraukušo, turklāt jāņem vērā, ka, jo ilgāks ir prombūtnē pavadītais laiks, jo mazāka ir vēlme atgriezties[[30]](#footnote-30).

Emigrācija un atgriešanās Latvijā notiek paralēli, taču plūsmām ir atšķirīgi apjomi, kas ir cieši saistīti ar ekonomisko situāciju Latvijā, taču būtiski ir arī personīgi apsvērumi. Līdz ar vispārējās ekonomiskās situācijas uzlabošanos (atalgojums, darba apstākļi, darba un izglītības iespējas u.c.), notiek emigrācijas plūsmas samazināšanās, vienlaikus veicinot atgriešanos Latvijā. Savukārt daļa no emigrējušiem profesionālajā attīstībā ir sasnieguši tādu līmeni, ka apsver uzņēmējdarbības uzsākšanu Latvijā vai uzņēmējdarbībā balstītu sadarbību ar Latviju.

Sasniedzamais rezultāts un nepieciešamā rīcība:

Visiem interesentiem diasporā nodrošināta pieeja informācijai par atpakaļmigrācijas iespējām, pieaudzis informētības līmenis diasporā par indivīdu iespējām, atgriežoties Latvijas darba tirgū.

* Viens no Reemigrācijas atbalsta pasākumu plāna īstenošanas virzieniem ir panākt to, lai darbavietu piedāvājumi sasniegtu interesentus diasporā – cilvēkus ar kompetencēm un interesi atgriezties Latvijā. Šim nolūkam vienotā komunikācijas platforma „Globālais latvietis” var piedāvāt instrumentus jau esošo datu bāžu izmantošanai un atgriešanās pieredzes komunicēšanai sabiedrībā.
* Valsts Reģionālās Attīstības aģentūras veidotais vienotais valsts un pašvaldību portāls [*www.latvija.lv*](http://www.latvija.lv)jānodrošina ar aktuālu informāciju par Latvijas valsts un pašvaldību sniegtajiem pakalpojumiem, tostarp e-iespējām un e-pakalpojumiem, kas svarīga ārvalstīs dzīvojošajiem Latvijas valstspiederīgajiem, kuri plāno atgriezties Latvijā.
* Jāstiprina ĀM un vēstniecību loma komunikācijas nodrošināšanā starp diasporu un partneriem Latvijā (NVA, Latvijas Pašvaldību savienība u.c.), izveidojot instrumentus diasporas informēšanai par atgriešanās iespējām, kā arī sniedzot iespējamu praktisku atbalstu formalitāšu kārtošanā.
* Latvija kā uzņēmējdarbībai pievilcīga vide ir jāpopularizē arī Latvijas diasporas vidū, tādējādi veicinot Latvijas diasporas pārstāvju atgriešanos Latvijā jau kā darba devējiem vai investoru pārstāvjiem.
* Jāievieš vienas pieturas aģentūras princips, sniedzot informāciju un konsultācijas jautājumos, kas attiecas uz personas pārcelšanos un uzturēšanos Latvijā, kā arī individualizētus atbalsta pasākumus tiem, kuri vēlas atgriezties vai ir atgriezušies Latvijā pēc prombūtnes ārzemēs.

### 

### *4.2. Bērnu integrācija Latvijas izglītības sistēmā un sabiedrībā kopumā*

Ģimenēm atgriežoties Latvijā, viena no aktuālākajām problēmām ir bērnu iekļaušanās Latvijas izglītības sistēmā un iespēju nodrošināšana viņu pilnvērtīgai integrācijai sabiedrībā. Svarīga ir gan skolas vide un attieksme, gan iespēja satikt līdzīgus vienaudžus, kuri arī ir atgriezušies, un radot iespēju kopīgi iesaistīties kādās interešu aktivitātēs. Skolotājiem ir nepieciešamas metodoloģiskas un psiholoģiskas zināšanas problēmsituāciju risināšanā un atbalsta sniegšanā bērna labākai integrācijai skolā un sabiedrībā, kā arī nereti pietrūkst sabiedrības atbalsta. Reemigrācijas atbalsta pasākumu plāns paredz Latvijas pedagogu sagatavošanu darbam ar bērniem, kuriem pēc prombūtnē gūtās pieredzes jāiekļaujas Latvijas izglītības sistēmā. 2014. gadā IZM ir paredzējusi veikt pētījumu par bērniem, kuri ieradušies Latvijā no citām valstīm, lai sagatavotu argumentus un priekšlikumus pārnozaru rīcības koordinēšanai un lai skaidrotu un pamatotu sabiedrībai nepieciešamību sniegt atbalstu reemigrējušiem bērniem un viņu ģimenēm.

Sasniedzamais rezultāts un nepieciešamā rīcība:

Nodrošināta diasporas bērnu labāka iekļaušanās Latvijas izglītības sistēmā un sabiedrībā, veicot nepieciešamos uzlabojumus.

* Jāveic līdzšinējā darba rūpīga izpēte, kā arī lietišķie pētījumi, kas ļautu veidot individualizētu atbalsta sistēmu skolotājiem, pašiem bērniem un viņu vecākiem, paredzot arī psiholoģisko atbalstu.
* Jāparedz projektu finansējums līdzšinējās situācijas izvērtējumam, labās prakses izpētei un multiplicēšanai citās skolās. Darbības virzieniem jāaptver ieguldījumi pedagoģiskā darba, psiholoģiskā atbalsta un sabiedrības attieksmes maiņu veicinošos pasākumos.
* Jāparedz iespējas (semināri u.c. pasākumi) pedagogu izglītošanai par individualizētā atbalsta sniegšanas uzlabošanu.

**V. PASĀKUMI SADARBĪBAI AR DIASPORU**

|  |  |  |  |  |  |  |  |
| --- | --- | --- | --- | --- | --- | --- | --- |
| **MĒRĶIS: nodrošināt ārvalstīs dzīvojošajiem Latvijas izcelsmes cilvēkiem iespējas veidot, uzturēt un paplašināt saites ar Latviju un, saglabājot piederības apziņu mūsu valstij, sekmēt Latvijas valstiskuma ilgtspēju.** | | | | | | | |
| **Nr.p.k** | | **Pasākumi izvirzītā mērķa sasniegšanai** | | **Izpildes termiņš** | **Atbildīgā institūcija un iesaistītās institūcijas** | **Tiešie darbības rezultāti** | **Finansējums, *euro* un tā avoti** |
| **1. RĪCĪBAS VIRZIENS: Latviskās identitātes un saiknes ar Latviju uzturēšana, latviešu valodas un kultūras izplatības veicināšana pasaulē** | | | | | | | |
| *Atbalstīt latviskās identitātes saglabāšanu un veicināt bērnu un jauniešu saikni ar Latviju, sekmējot latviešu valodas un kultūras telpas pieejamību ārpus Latvijas teritorijas, veicinot diasporas pašorganizēšanos, stiprinot diasporas sabiedriskās dzīves centrus, kā arī atbalstot latviešu valodas un kultūras izplatību gan diasporā, gan t.s. simpātiju diasporā.* | | | | | | | |
| * 1. **Diasporas pašorganizēšanās veicināšana** | | | | | | | |
| 1.1.1. | | Izveidot atbalsta programmu diasporas NVO darbības atbalstam.  (*Saskaņā ar Reemigrācijas atbalsta pasākumu plānu 2013.-2016.gadam*) | | 31.12.2015  31.12.2016  31.12.2017 | SIF (KM) | Rīkots atklāts konkurss. Katru gadu atbalstīti vismaz pieci diasporas organizāciju darbības veicināšanas projekti.  Programmas ietvaros uzturēta Latvijas diasporas saikne ar Latviju, stiprināta nacionālā identitāte, kā arī veicināta pilsoniskā līdzdalība Latvijas sabiedriski politiskajā dzīvē. | SIF nepieciešams papildus finansējums  2015.-2017.gadā  199 202 EUR/ gadā |
| 1.1.2. | | Realizēt sadarbības projektus ar diasporas organizācijām un sniegt atbalstu diasporas kopienu aktivitātēm, kas veicina to pašorganizēšanos. | | 31.12.2015  31.12.2016  31.12.2017 | ĀM | Realizēti vismaz divi ĀM un pieci vēstniecību projekti gadā sadarbībā ar diasporas organizācijām. | Valsts budžeta ietvaros |
| 1.1.3. | | Rīkot diasporas konferenci „Latvieši pasaulē – piederīgi Latvijai” un organizēt tās  sagatavošanas pasākumus. | | 31.12.2015  31.12.2016  31.12.2017 | KM, ĀM sadarbībā ar IZM, EM, PBLA, ELA | Rīkota ikgadēja konference, kas nodrošina regulāru informācijas apmaiņu un diskusijas, kas sekmē diasporas saišu uzturēšanu ar Latviju. | Valsts budžeta ietvaros |
| 1.1.4. | | Turpināt dialogu par diasporas interešu pārstāvību, un citu valstu sadarbības modeļu starp diasporu un izcelsmes valsts institūcijām izpēti. | | 31.12.2015  31.12.2016  31.12.2017 | ĀM, KM sadarbībā ar diasporas organizācijām | Sekmēts dialogs. Rīkoti semināri un diskusijas par diasporas interešu pārstāvību. | Valsts budžeta ietvaros |
| * 1. **Latvijas institūciju lomas nostiprināšana diasporas sabiedriskās dzīves veicināšanā** | | | | | | | |
| 1.2.1. | Realizēt vēstniecību kultūras, izglītības, pilsoniskās līdzdalības u.c. sadarbības projektus sadarbībā ar diasporas pārstāvjiem un to organizācijām. | | | 31.12.2015  31.12.2016  31.12.2017 | ĀM | Īstenoti vismaz pieci projekti gadā, kas veicina plašāku diasporas iesaisti kultūras, izglītības u.c. jomu pasākumos ārpus Latvijas. | Valsts budžeta ietvaros |
| 1.2.2. | Nodrošināt Latvijas profesionālās kultūras un mākslas pieejamību diasporas centros – izstādes, koncerti, viesizrādes.  (*Saskaņā ar NIPSIPP*) | | | 31.12.2015  31.12.2016  31.12.2017 | KM, ĀM | Ik gadu desmit diasporas kopienās viesojušies profesionāli mākslinieki ar vismaz četru nosaukumu izrādēm. | Finansējums NIPSIPP ietvaros |
| 1.2.3. | Atbalsts latviešiem ārzemēs dalībai Dziesmu un deju svētkos Latvijā.  (*Saskaņā ar NIPSIPP*) | | | 31.12.2015  31.12.2016  31.12.2017 | KM | Nodrošināts metodiskais atbalsts latviešu diasporas amatiermākslas kolektīviem. Dziesmu un deju svētku tradīcijas procesa uzturēšanai īstenot vismaz vienu pasākumu gadā diasporas mākslinieciskajiem kolektīviem. | Finansējums NIPSIPP ietvaros |
| * 1. **Atbalsta sniegšana nedēļas nogales skolu darbībai** | | | | | | | |
| 1.3.1. | | Nodrošināt latviešu valodas un kultūras skolotāju darbību latviešu kopienās Krievijas Federācijā. | | 31.12.2015  31.12.2016  31.12.2017 | IZM | Nodrošināta latviešu valodas un kultūras skolotāju darbība (atalgojums, ceļa un vīzas izdevumi un citi) latviešu kopienās Krievijas Federācijā. | Valsts budžeta ietvaros.  IZM nepieciešams papildus finansējums  2015.-2017.gadam  3 700 EUR/gadā |
| 1.3.2. | | Izstrādāt mācību un metodiskos līdzekļus nedēļas nogales skolām un nodrošināt to pieejamību diasporai. | | 31.12.2015  31.12.2016  31.12.2017 | IZM | Diasporas nedēļas nogales skolas nodrošinātas ar mācību un metodiskajiem līdzekļiem. | Valsts budžeta ietvaros.  IZM nepieciešams papildus finansējums  2015.-2017.gadam  66 000 EUR/gadā |
| 1.3.3. | | Organizēt nedēļas nogales skolu pedagogu tālākizglītības pasākumus Latvijā un diasporas mītnes valstīs. | | 31.12.2015  31.12.2016  31.12.2017 | IZM | Paaugstināta nedēļas nogales skolu pedagogu kvalifikācija. | Valsts budžeta ietvaros.  IZM nepieciešams papildus finansējums  2015.-2017.gadam  25 000 EUR/gadā |
| 1.3.4. | | Sniegt finansiālu atbalstu latviešu diasporas skolām un izglītojošu pasākumu organizēšanai latviešu valodas apguves un lietojuma veicināšanai ārvalstīs. | | 31.12.2015  31.12.2016  31.12.2017 | IZM | Līdzfinansējums sniegts telpu īres, bērnu apdrošināšanas, mācību un tehnisko līdzekļu iegādes izmaksu segšanai un izglītojošu pasākumu organizēšanai latviešu valodas apguves un lietojuma veicināšanai ārvalstīs. | Valsts budžeta ietvaros.  IZM nepieciešams papildus finansējums  2015.-2017.gadam  90 000 EUR/gadā |
| 1.3.5. | | Attīstīts dialogu ar diasporu izglītības jomā, izmantojot sociālos medijus. | | Pastāvīgi | LVA | Uzturēts *twitter.com* konts [LVA\_DIASPORA](https://twitter.com/LVA_DIASPORA), veicinot komunikāciju un sadarbību. ar diasporas izglītības darbiniekiem. | Valsts budžeta ietvaros |
| 1.3.6. | | Nodrošināt tālmācības projekta “Pedagoģiskā atbalsta nodrošinājums latviešu valodas apguves pieejamības nodrošināšanai diasporā” izstrādi un ieviešanu. | | 31.12.2015  31.12.2016  31.12.2017 | IZM | Izstrādāts un diasporai pieejams tālmācību kurss diasporas bērnu un jauniešu latviešu valodas un kultūras apguvei. | IZM nepieciešams papildus finansējums  2015. gadā  45 000 EUR,  2016. un 2017.  gadā  27 500 EUR/gadā |
| 1.3.7. | | Nodrošināt ĀM atbildīgo darbinieku diasporas centru, nedēļas nogales un citu skolu apmeklējumus, piedalīšanos diasporas organizāciju valdes sēdēs un pasākumos. | | 31.12.2015  31.12.2016  31.12.2017 | ĀM | Uzlabota sadarbība ar diasporas institūcijām, regulāri apmeklējot nedēļas nogales skolas, diasporas institūciju valdes sēdes un svarīgos diasporas pasākumus. | Valsts budžeta ietvaros |
| * 1. **Latviešu valodas un kultūras apguves veicināšana mītnes zemju vispārizglītojošajās skolās** | | | | | | | |
| 1.4.1. | | Nodrošināt no Latvijas norīkoto latviešu valodas skolotāju darbību Eiropas skolā. | | 31.12.2015  31.12.2016  31.12.2017 | IZM | Nodrošināta latviešu valodas apguve Eiropas skolas skolēniem. | IZM nepieciešams papildus finansējums  2015.-2017.gadam  29 471 EUR/gadā |
| 1.4.2. | | Nodrošināt mācību materiālu nosūtīšanu ārvalstu vispārizglītojošajām skolām, kurās skolēni apgūst latviešu valodu. | | 31.12.2015  31.12.2016  31.12.2017 | IZM | Ārvalstu vispārizglītojošās skolas, kurās skolēni apgūst latviešu valodu, iespēju robežās nodrošinātas ar latviešu valodas apguvei nepieciešamajiem materiāliem. | Valsts budžeta ietvaros |
| 1.4.3. | | Sadarboties ar diasporas mītnes valstu institūcijām, lai veicinātu latviešu valodas apmācības iespējas vietējiem latviešiem vispārizglītojošajās skolās valstīs, kurās ir liels latviešu skaits. | | 31.12.2015  31.12.2016  31.12.2017 | ĀM, IZM sadarbībā ar diasporas organizācijām | Nodrošināta latviešu valodas apguve ārvalstu vispārizglītojošajās skolās, sedzot izdevumus apmācību īstenošanai | ĀM nepieciešams papildus finansējums  2015.-2017. gadā  10 000 EUR/gadā |
| 1.4.4. | | Izvērtēt un sākt līgumdarbinieku piesaisti vēstniecībās (Īrija, Lielbritānija) diasporas izglītības jautājumu risināšanai. | | 31.12.2015  31.12.2016  31.12.2017 | ĀM, IZM | Nodrošināta ar diasporas latvisko izglītību saistīto jautājumu risināšana. | Valsts budžeta ietvaros |
| * 1. **Bērnu un jauniešu saiknes ar Latviju veicināšana** | | | | | | | |
| 1.5.1. | | Atbalsts diasporas un Latvijas bērnu kopīgām nometnēm Latvijā (atklāts projektu iesniegumu konkurss).  (*Saskaņā ar Reemigrācijas atbalsta pasākumu plānu 2013.-2016.gadam*) | | 31.12.2015  31.12.2016  31.12.2017 | SIF | Katru gadu atbalstīti vismaz 8 projekti, projektos iesaistīti vismaz 200 bērni no diasporas.  Pieaugusi bērnu/jauniešu piederības sajūta Latvijai un izglītības līmenis par pilsoniskās līdzdalības formām.  Veicināta sadarbība starp bērniem/jauniešiem Latvijā un ārzemēs. | SIF nepieciešams papildus finansējums  2015.-2017.gadam  156 515 EUR/gadā |
| 1.5.2. | | Organizēt diasporas bērnu un jauniešu nometnes Latvijā un ārvalstīs. | | 31.12.2015  31.12.2016  31.12.2017 | IZM | Ik gadu organizētas divas latviešu valodas apguves nometnes diasporas bērniem, katrā nometnē iesaistot ap 30 bērnu. | Valsts budžeta ietvaros.  IZM nepieciešams papildus finansējums 2017.gadā  27 000 EUR |
| 1.5.3. | | Vairākpaaudžu ģimeņu saietu atbalstīšana un attīstīšana (3 x 3 un 2 x 2 modeļi u.c.) Latvijā un Eiropā, kā arī citos lielākajos latviešu diasporas centros.  (*Saskaņā ar NIPSIPP*) | | 31.12.2015  31.12.2016  31.12.2017 | KM, IZM, ĀM | Atbalstītas vasaras skolas un nometnes. | Valsts budžeta ietvaros |
| * 1. **Latviešu valodas un kultūras apguves un pētniecības veicināšana studiju programmās augstskolās** | | | | | | | |
| 1.6.1. | | Nodrošināt mācību, mācību metodiskās un/vai zinātniskās literatūras, daiļliteratūras iegādi nosūtīšanu ārvalstu augstskolām un studiju centriem, kuri īsteno latviešu valodas studiju programmas. | | 31.12.2015  31.12.2016  31.12.2017 | IZM | Nodrošināta aktuālāko izdevumu latviešu valodas, kultūras un literatūras studiju jomā pieejamība. | Nepieciešams finansējums  3 000 EUR/gadā |
| 1.6.2. | | Veicināt diasporas pārstāvju iesaistīšanos latviešu valodas studiju programmās ārvalstu augstskolās (kā studenti vai mācību spēki). | | Pastāvīgi | ĀM, IZM sadarbībā ar diasporas organizācijām | Nostiprināta diasporas pārstāvju sadarbība ar Latviju, iesaistoties latviešu valodas studiju programmās, kuras īsteno ārvalstu augstskolas | Valsts budžeta ietvaros |
| * 1. **Latviešu trimdas kultūras mantojuma un vēstures izpēte un saglabāšana vienotas sociālās atmiņas veidošanā** | | | | | | | |
| 1.7.1. | | Esošo divpusējo starpvaldību līgumu papildināšana vai jaunu memorandu noslēgšana starp Latvijas valdību un latviešu diasporas mītnes valstu valdībām par atbalstu ārzemēs dzīvojošo latviešu kultūras un izglītības attīstībai. | | 31.12.2015  31.12.2016  31.12.2017 | ĀM, KM, IZM | Noslēgti memorandi starp Latvijas valdību un latviešu diasporas mītnes valstu valdībām par atbalstu ārzemēs dzīvojošo latviešu kultūras un izglītības attīstībai. | Valsts budžeta ietvaros |
| 1.7.2. | | Turpināt sadarbību ar diasporu trimdas latviešu kultūras mantojuma apzināšanā, saglabāšanā un izpētē, kā arī uzsākt izpēti nesenās Latvijas valstspiederīgo emigrācijas valstīs (Īrija, Lielbritānija u.c.). | | 31.12.2015  31.12.2016  31.12.2017 | ĀM, KM, PBLA | Veikta novadpētniecība, trimdas latviešu dzīves gājuma un kultūras mantojuma izpēte.  Veikta diasporas arhīvu apzināšana, saglabāšana un pētniecība.  Veikti pasākumi trimdas bibliotēku integrēšanai Latvijas bibliotēku sistēmā.  Atbalstīta latviešu centra Novaodesā (Brazīlija) izveide. | Valsts budžeta ietvaros.  Nepieciešams papildus finansējums no 2016.gada |
| 1.7.3. | | Atbalstīt NVO un pašvaldību iniciatīvas trimdas kultūras mantojuma apzināšanā, glabāšanā un popularizēšanā. | | 31.12.2015  31.12.2016  31.12.2017 | KM, ĀM sadarbībā ar diasporas organizācijām | Atbalstīta „Pasaules latviešu mākslas centra” trimdas kultūras un mākslas galerijas/muzeja darbība Cēsīs. | KM nepieciešams papildus finansējums  2015.-2017.gadam  10 000 EUR/gadā |
| **2. RĪCĪBAS VIRZIENS: Diasporas politiskās un pilsoniskās līdzdalības veicināšana** | | | | | | | |
| *Veicināt diasporas politisko un pilsonisko līdzdalību Latvijā notiekošajā, lai stiprinātu diasporas pārstāvju piederības sajūtu Latvijai un vairotu līdzatbildību pat valsts un sabiedrības attīstību.* | | | | | | | |
| **2.1. Latvijas pilsonība un dubultpilsonība; Latvijas valstspiederīgo interešu aizstāvība un konsulāro pakalpojumu nodrošināšana ārvalstīs** | | | | | | | |
| 2.1.1. | | Nodrošināt vēstniecību informatīvo darbību par Pilsonības likuma grozījumiem ārvalstīs dzīvojošajiem tautiešiem. | | Pastāvīgi | ĀM | Nodrošināta visaptveroša informācija potenciālajiem pilsonības pretendentiem par tos interesējošajiem jautājumiem. | Valsts budžeta ietvaros |
| 2.1.2. | | Ārvalstīs dzīvojošo tautiešu, kas vēlas iegūt Latvijas pilsonību apkalpošana. | | Pastāvīgi | ĀM | Paplašinājies pilsoņu loks, nodrošinot Latvijas valsts ilgtspēju. | Valsts budžeta ietvaros |
| 2.1.3. | | Veikt izbraukumus ar mobilajām pasu darbstacijām valstīs, kurās ir lielas latviešu kopienas, kā arī uz valstīm, kurās nav Latvijas vēstniecību pasu un personas apliecību pieteikumu pieņemšanai. | | 31.12.2015  31.12.2016  31.12.2017 | ĀM, PMLP | Veikti regulāri izbraukumi ar mobilajām pasu darbstacijām. Nodrošināta iespēja ārvalstīs dzīvojošajiem Latvijas valstspiederīgajiem un jaunajiem Latvijas pilsoņiem saņemt personu apliecinošus dokumentus. | Valsts budžeta ietvaros |
| **2.2. Saeimas un Eiropas Parlamenta vēlēšanu, tautas nobalsošanas un parakstu vākšanas procesu nodrošināšana ārvalstīs** | | | | | | | |
| 2.2.1. | | Izvērtēt un sagatavot tiesisko regulējumu attālinātās balsošanas procedūras ieviešanai Saeimas vēlēšanās, kas ļaus Latvijas pilsoņiem ārvalstīs veikt vēlētāja identifikāciju, reģistrēties vēlēšanām un saņemt vēlēšanu materiālus ar interneta starpniecību. | | 31.12.2015 | TM, SM, VARAM, IeM, CVK, ĀM | Sagatavots tiesiskais regulējums attālinātās balsošanas kārtības ieviešanai ārvalstīs dzīvojošajiem Latvijas pilsoņiem, kas ļauj veikt vēlētāja identifikāciju, reģistrāciju un vēlēšanu materiālu saņemšanu ar interneta starpniecību Saeimas vēlēšanās. | Valsts budžeta ietvaros |
| **3.**  **RĪCĪBAS VIRZIENS: Sadarbība ar diasporu ekonomikā, kultūrā, izglītībā un zinātnē, intelektuālā potenciāla aizplūšanu aizstājot ar intelektuālā potenciāla aprites procesu** | | | | | | | |
| *Stiprināt diasporas iesaisti Latvijas sabiedriskajos procesos, lai panāktu Latvijā dzīvojošo un diasporas mijiedarbību intelektuālā potenciāla apritē un veicināšanā,* *tā stiprinot Latvijas transnacionālo kopienu, kura sniedz ieguldījumu Latvijas sabiedrības attīstībā.* | | | | | | | |
| **3.1. Diasporas iesaistīšana Latvijas ekonomikas, zinātnes un kultūras dzīvē** | | | | | | | |
| 3.1.1. | | Turpināt Pasaules latviešu ekonomikas un inovāciju foruma (PLEIF) iesākto procesu, attīstīt latviešu izcelsmes uzņēmēju tīklošanās iespējas, veicot attiecīgu pētniecības darbu un izstrādājot metodiku. | | 31.12.2015  31.12.2016  31.12.2017 | ĀM, EM sadarbībā ar PBLA, LTRK | 2015. g. rīkots otrais PLEIF.  -Apzināti diasporas latviešu uzņēmēji un profesionāļi pasaulē un veicināta to iesaiste Latvijas tautsaimniecības attīstībā. Attīstītas un paplašinātas uzņēmēju un profesionāļu tīklošanās iespējas un sekmēta to intelektuālā potenciāla efektīva izmantošana Latvijas izaugsmē.  -Veicināta augsta līmeņa ārvalstīs dzīvojošu latviešu izcelsmes uzņēmēju padomes izveide ar augstas Latvijas valsts amatpersonas patronāžu.  -Veicināta ārzemju latviešu jauniešu brīvprātīgā darba un prakses vietu mehānisma izveide Latvijā, t.sk. izplatot informāciju par šādām iespējām.  -Veidotas informatīvās datu bāzes par dažādās jomās (ekonomika, zinātne, kultūra) strādājošajiem Latvijas un diasporas pārstāvjiem. | Valsts budžeta ietvaros,  Privātais finansējums |
| 3.1.2. | | Organizēt ekonomikas forumus, konferences, diskusijas Latvijā un ārvalstīs, ar ārvalstīs dzīvojošajiem latviešu uzņēmējiem, tai skaitā amatpersonu un uzņēmēju delegāciju vizīšu laikā  *(Saskaņā ar Reemigrācijas atbalsta pasākumu plānu 2013.-2016.gadam)* | | 31.12.2015  31.12.2016  31.12.2017 | EM/ darba devēju organizācijas, ĀM, diasporas organizācijas | 1. Divi pasākumi gadā amatpersonu un uzņēmēju delegāciju vizīšu laikā 2. LIAA sadarbībā ar diasporas organizācijām ārvalstīs organizēti divi pasākumi gadā ārvalstīs dzīvojošajiem diasporas uzņēmējiem un darba devējiem (diasporas pārstāvjiem, kas varētu investēt Latvijā). | Valsts budžeta ietvaros.  EM nepieciešams papildus finansējums 2017.gadam –  61 183 EUR |
| 3.1.3. | | Rīkot Pasaules latviešu jauniešu forumu. | | 31.12.2015  31.12.2016  31.12.2017 | ĀM sadarbībā ar NVO | Ik gadu rīkots Jaunatnes forums. Saglabāta un veicināta ārvalstīs dzīvojošo Latvijas jauniešu saikne ar Latviju. | Valsts budžeta ietvaros |
| 3.1.4. | | Rīkot Vispasaules latviešu salidojumus, kā arī pasākumus par diasporas un migrācijas jautājumiem. | | 31.12.2015  31.12.2016  31.12.2017 | ĀM sadarbībā ar NVO, Eiropas Komisiju | 2015.gadā rīkota konference sadarbībā ar NVO (Eiropieši pasaulē) par diasporas un migrācijas jautājumiem Latvijas prezidentūras ES Padomē ietvaros.  Rīkoti Vispasaules latviešu salidojumi un diasporas pasākumi sadarbībā ar pašvaldībām. | Valsts budžeta ietvaros |
| 3.1.5. | | Ministru prezidenta un nozaru ministru darba vizīšu uz valstīm, kurās ir liels nodarbināto latviešu skaits, izmantošana, lai tiktos ar Latvijas diasporu, vēstniecībām piedaloties koordinācijas darbā ārvalstīs. | | 31.12.2015  31.12.2016  31.12.2017 | ĀM, VK | Nodrošinātas nozaru ministru regulāras tikšanās ar ārvalstīs dzīvojošajiem latviešiem. | Valsts budžeta ietvaros |
| **3.2. Komunikāciju platformas „Globālais latvietis” attīstīšana** | | | | | | | |
| 3.2.1. | | Paplašināt komunikācijas platformu ar Latvijas diasporu un veicināt sadarbību. | | Pastāvīgi | ĀM, KM, EM, IZM, LVA, VK, sadarbībā ar PBLA, ELA, diasporas medijiem | Nodrošināta informācijas pieejamība diasporai, īpaši interneta platformā, stiprināta diasporas saikne ar Latviju, sekmēta sadarbība ar diasporas medijiem. | Valsts budžeta ietvaros |
| 3.2.1.1. | | Sniegt diasporai noderīgu un aktuālu informāciju interneta vidē. | | Pastāvīgi | ĀM sadarbībā ar KM, IZM, EM, NVA, LVA, PBLA, ELA, diasporas medijiem | Diasporai pieejama informācija par tai nozīmīgiem jautājumiem (ĀM mājaslapas tematiskā diasporas sadaļa „Tautiešiem ārzemēs”). Nodrošināta informācijas pieejamība diasporai interaktīvā veidā (digitāli  materiāli - kartes, infografikas u.c.). | Valsts budžeta ietvaros |
| 3.2.1.2. | | Veidot komunikāciju ar tautiešiem ārzemēs, izmantojot valdības profilu sociālajā tīklā draugiem.lv. | | Pastāvīgi | VK sadarbībā ar ĀM, KM, EM, IZM, VARAM, NVA | Diasporas pārstāvjiem ir pieejama informācija par valdības darbību un sadarbību ar tautiešiem ārzemēs, tautiešiem svarīga informācija sociālajā medijā draugiem.lv. | Valsts budžeta ietvaros |
| 3.2.1.3. | | Īstenot diasporas mediju komunikācijas projektus un seminārus. | | 31.12.2015  31.12.2016  31.12.2017 | ĀM, NEPLP | Ik gadu rīkots diasporas mediju seminārs.  Sekmēta diasporas mediju sadarbība ar Latvijas sabiedriskajiem medijiem un pieredzes apmaiņa. | Valsts budžeta ietvaros |
| 3.2.2. | | Sniegt atbalstu diasporas mājaslapu un komunikācijas tīklu attīstībai. | | 31.12.2015  31.12.2016  31.12.2017 | KM, ĀM | Nodrošināti regulāri atbalsta pasākumi diasporas mediju darbības stiprināšanai, profesionālo prasmju pilnveidošanai un jaunu mediju un komunikācijas platformu veidošanai. | KM nepieciešams papildus  finansējums  2015.-2017.gadam  30 000 EUR/gadā |
| * 1. **Latvijas sabiedrisko mediju lomas stiprināšana** | | | | | | | |
| 3.3.1. | | | Palielināt uz diasporu vērsta satura apjomu Latvijas sabiedriskajos medijos. | 31.12.2015  31.12.2016  31.12.2017 | LR, LTV, NEPLP | Latvijas sabiedrība informēta par tautiešiem ārzemēs aktuāliem jautājumiem gan integrētā veidā, gan ar speciāliem raidījumiem. | Valsts budžeta ietvaros |
| 3.3.2. | | | Nodrošināt daudzpusīgas informācijas par latviešu dzīvi ārzemēs pieejamību reģionālajās un nacionālajās komerciālajās TV, kā arī veidot diasporai domātas programmas un raidījumus. | 31.12.2015  31.12.2016  31.12.2017 | NEPLP | Rīkots konkurss raidījumu veidošanai reģionālajās un nacionālajās komerctelevīzijās auditorijas sasniegšanai Latvijā un ārzemēs.  Veicināta diasporas plašsaziņas līdzekļu un producentu grupu iesaiste raidījumu veidošanā. | Nepieciešams papildus finansējums  2015.-2017.gadā  74 000 EUR/ gadā |
| 3.3.3. | | | Nodrošināt iknedēļas raidījuma diasporai „21. gadsimta latvietis” veidošanu Latvijas Radio. | 31.12.2015  31.12.2016  31.12.2017 | LR | Nodrošināta viena raidījuma nedēļā pārraidīšana. | LR nepieciešams papildus finansējums 2016.un 2017.gadā  15 000 EUR/ gadā |
| 3.3.4. | | | Attīstīt Latvijas Radio raidījuma diasporai „21. gadsimta latvietis” formātu ar plašākām multimediju iespējām. | 31.12.2015  31.12.2016  31.12.2017 | LR | Nodrošināta raidījuma satura pilnveidošana par multimediju raidījumu, paplašinot raidījuma satura daudzveidību un formātu (video). | LR nepieciešams papildus finansējums  2015.-2017.gadā 40 242 EUR/gadā |
| 3.3.5. | | | Izveidot un attīstīt Latvijas diasporas korespondentu tīklu. | 31.12.2015  31.12.2016  31.12.2017 | NEPLP, LR, LTV, sadarbībā ar ĀM, diasporas organizācijām | Izveidots diasporas korespondentu tīkls un veicināta diasporas iesaiste Latvijas sabiedriskajos medijos pārraidāmo materiālu veidošanā. Diasporas tematika aktualizēta Latvijas  sabiedrisko mediju saturā. | Nepieciešams papildus finansējums  2015.gadā  78 212 EUR,  2016.gadā  54 163 EUR,  2017.gadā  78 212 EUR |
| 3.3.6. | | | Paplašināt LTV satura pieejamību ārpus Latvijas, nodrošināt pašreizējā LTV satura pieejamību internetā. | 31.12.2015  31.12.2016  31.12.2017 | LTV, NEPLP | Nodrošināta esošā LTV 1 un LTV7 satura (uz kuriem neattiecas autortiesību ierobežojumi vai t.s. ģeoblokāde) translācija internetā. | Nepieciešamais papildu finansējums tiks izvērtēts |
| 3.3.7.1. | | | Paplašināt LTV satura pieejamību ārpus Latvijas, veidojot TV kanālu diasporai. | 31.12.2015  31.12.2016  31.12.2017 | LTV, NEPLP | Izveidota pilnvērtīga satura programma uz diasporas vajadzībām orientētajā satelīta apraides TV kanālā. | Nepieciešams papildus  finansējums  2015.-2017.gadā  1 200 000 EUR/ gadā |
| 3.3.7.2. | | | Nodrošināt TV kanāla diasporai apraidi caur satelītu un internetā. | 31.12.2015  31.12.2016  31.12.2017 | NEPLP, LTV | Uz diasporu vērsta TV kanāla apraides nodrošināšana (Eiropa, ASV). | Nepieciešams  papildus finansējums  2015.-2017.gadam  300 000 EUR gadā |
| **3.4. Izpratnes veicināšana Latvijā un ārzemēs par diasporu kā resursu, kā arī migrācijas un diasporas procesu pētniecība** | | | | | | | |
| 3.4.1. | | Ar pētījumu palīdzību apzināt un monitorēt ārzemēs dzīvojošo latviešu sociālo situāciju, saiknes uzturēšanu ar Latviju un latviskās identitātes saglabāšanu. | | 31.12.2015  31.12.2016  31.12.2017 | ĀM, Latvijas Universitāte | Līdz 2015. gada augustam veikts 11 pētnieku projekts „Latvijas emigrantu kopienas: nacionālā identitāte, transnacionālās attiecības un diasporas politika”.  Apzināts diasporas sociālais stāvoklis un saikne ar Latviju. | Eiropas Sociālā fonda aktivitātes „Cilvēkresursu piesaiste zinātnei”  finansējums.  Nepieciešams papildus finansējums 2016. un 2017.gadā |
| 3.4.2. | | Izveidot Diasporas un migrācijas studiju centru 2015. gadā un sekmēt tā darbību. | | 31.12.2015  31.12.2016  31.12.2017 | ĀM/Latvijas Universitāte | Izveidots centrs diasporas jautājumu un migrācijas procesu izpētei un analīzei. | Valsts budžeta ietvaros |
| **4. RĪCĪBAS VIRZIENS: Atbalsts tiem, kuri vēlas atgriezties Latvijā** | | | | | | | |
| *Veicināt diasporas pārstāvju atgriešanos Latvijā, nodrošinot Latvijas valsts institūciju un pašvaldību informācijas pieejamību un komunikāciju par atgriešanās iespējām.* | | | | | | | |
| **4.1. Informācijas pieejamības nodrošināšana par atpakaļmigrācijas iespējām** | | | | | | | |
| 4.1.1. | | Vienas pieturas principa nodrošināšana reemigrantiem, nosakot vienu institūciju, kas sniegtu koordinētu informāciju par valsts pārvaldes atbalstu Latvijas valstspiederīgajiem, kas vēlas atgriezties Latvijā.  *(Saskaņā ar Reemigrācijas atbalsta pasākumu plānu 2013.-2016.gadam)* | | 31.12.2015  31.12.2016  31.12.2017 | SIF | 1)Nodrošināt un uzlabot dažāda veida atbalsta pasākumu pieejamību Latvijas valstspiederīgajiem ar mērķi palīdzēt tiem atgriezties Latvijas sabiedrībā;  2)Apzināt, apkopot un analizēt problēmas, ar kurām saskaras cilvēki, atgriežoties Latvijā;  3)Nodrošināt klientiem aktuālās informācijas pieejamību internetā;  4)Nodrošināt informatīvu pasākumu organizēšanu. | SIF nepieciešams  papildus finansējums  2015.-2017.gadam  87 834 EUR/ gadā |
| 4.1.2. | | Izvietot un aktualizēt vienotajā valsts un pašvaldību portālā www.latvija.lv un valsts iestāžu mājaslapās ārvalstīs dzīvojošajiem valstspiederīgajiem, kuri vēlas atgriezties, informāciju, kā arī nodrošināt informāciju par pieejamajiem e-pakalpojumiem.  *(Saskaņā ar Reemigrācijas atbalsta pasākumu plānu 2013.-2016.gadam)* | | Pastāvīgi | EM ĀM, KM, LM, IeM, IZM,  VARAM | Regulāri aktualizēta informācija vienotajā valsts un pašvaldību portālā [*www.Latvija.lv*](http://www.Latvija.lv) un valsts iestāžu mājaslapās. | Valsts budžeta ietvaros |
| **4.2. Bērnu/skolēnu integrācija izglītības sistēmā un sabiedrībā kopumā** | | | | | | | |
| 4.2.1. | | Veikt pētījumu par reemigrējušo skolēnu integrēšanās praksi Latvijas izglītības sistēmā.  *(Saskaņā ar Reemigrācijas atbalsta pasākumu plānu 2013.-2016.gadam)* | | 31.12.2015 | IZM, IKVD | Apzināti labās prakses piemēri un izzinātas problēmas reemigrējušo skolēnu integrēšanās procesā Latvijas izglītības sistēmā. | IZM nepieciešams papildus finansējums 2015.gadam  5 700 EUR |
| 4.2.2. | | Pilnveidot Latvijas pedagogu profesionālo kompetenci darbā ar reemigrējušiem skolēniem. | | 31.12.2015  31.12.2016  31.12.2017 | IZM | Organizēti divi semināri / meistarklases pedagogiem, kuri strādā ar reemigrējušajiem bērniem | IZM nepieciešams papildus finansējums  2015.-2017.gadam  7 000 EUR/gadā |

# V. PASĀKUMU IZPILDEI NEPIECIEŠAMAIS FINANSĒJUMS

Sadarbību ar diasporu veicinošo pasākumu sekmīga īstenošana būs atkarīga no pieejamajiem finanšu resursiem.

Jautājums par ministrijām un citām atbildīgajām institūcijām nepieciešamo papildus finansējumu 2015.-2017. gada pasākumu īstenošanai jāskata Ministru kabinetā vidēja termiņa budžeta projekta 2015.-2017. gadam un valsts budžeta projekta 2015. gadam sagatavošanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem, atbilstoši valsts budžeta finansiālajām iespējām.

ĀM, IZM, KM, EM, SIF kopumā nepieciešamais (papilu) finansējums: **2015. gadā  - 768 422 eiro, 2016. gadā – 745 222 eiro, 2017. gadā – 833 405 eiro.**

NEPLP un Latvijas sabiedriskajiem medijiem – LTV un LR – kopumā nepieciešamais (papildu) finansējums: 2015. gadā  - 1 692 454 eiro, 2016. gadā  - 1 683 405 eiro, 2017. gadā – 1 707 454 eiro.

„Rīcības plānā Par sadarbību ar diasporu” iekļautajiem pasākumiem nepieciešamais (papildus) finansējums 2015.–2017. gadam:

|  |  |  |  |  |
| --- | --- | --- | --- | --- |
| **Atbildīgā institūcija** | **Pasākuma Nr.p.k.** | **2015.gads,**  ***euro*** | **2016.gads, *euro*** | **2017.gads,**  ***euro*** |
| ĀM | 1.4.3. | 10 000 | 10 000 | 10 000 |
| **ĀM** | **Kopā** | **10 000** | **10 000** | **10 000** |
| IZM | 1.3.1. | 3 700 | 3 700 | 3 700 |
|  | 1.3.2. | 66 000 | 66 000 | 66 000 |
|  | 1.3.3. | 25 000 | 25 000 | 25 000 |
|  | 1.3.4. | 90 000 | 90 000 | 90 000 |
|  | 1.3.6. | 45 000 | 27 500 | 27 500 |
|  | 1.4.1. | 29 471 | 29 471 | 29 471 |
|  | 1.5.2. | 0 | 0 | 27 000 |
|  | 1.6.1. | 3 000 | 3 000 | 3 000 |
|  | 4.2.1. | 5 700 | 0 | 0 |
|  | 4.2.2. | 7 000 | 7 000 | 7 000 |
| **IZM** | **Kopā** | **274 871** | **251 671** | **278 671** |
| KM | 1.7.3. | 10 000 | 10 000 | 10 000 |
|  | 3.2.2. | 30 000 | 30 000 | 30 000 |
| **KM** | **Kopā** | **40 000** | **40 000** | **40 000** |
| EM | 3.1.2. | 0 | 0 | 61 183 |
| **EM** | **Kopā** | 0 | 0 | **61 183** |
| SIF | 1.1.1. | 199 202 | 199 202 | 199 202 |
|  | 1.5.1. | 156 515 | 156 515 | 156 515 |
|  | 4.1.1. | 87 834 | 87 834 | 87 834 |
| **SIF** | **Kopā** | **443 551** | **443 551** | **443 551** |
| **KOPĀ** | | **768 422** | **745 222** | **833 405** |
|  |  |  |  |  |
| **NEPLP** | 3.3.2. | 74 000 | 74 000 | 74 000 |
|  | 3.3.5. | 78 212 | 54 163 | 78 212 |
| **NEPLP** | **Kopā** | **152 212** | **128 163** | **152 212** |
| LR | 3.3.3. | 0 | 15 000 | 15 000 |
|  | 3.3.4. | 40 242 | 40 242 | 40 242 |
| **LR** | **Kopā** | **40 242** | **55 242** | **55 242** |
| LTV | 3.3.7.1. | 1 200 000 | 1 200 000 | 1 200 000 |
|  | 3.3.7.2. | 300 000 | 300 000 | 300 000 |
| **LTV** | **Kopā** | **1 500 000** | **1 500 000** | **1 500 000** |
| **KOPĀ** | | **1 692 454** | **1 683 405** | **1 707 454** |
|  | |  |  |  |
| **Pavisam KOPĀ** | | **2 460 876** | **2 428 627** | **2 540 859** |

**VI. PĀRSKATA SNIEGŠANAS KĀRTĪBA**

Rīcības plāna tabulā ir norādīti pasākumu izpildes termiņi, atbildīgās un iesaistītās institūcijas, sasniedzamie rezultāti un nepieciešamais finansējums.

Ministrijas un citas par pasākumu īstenošanu atbildīgās institūcijas līdz 2018. gada 1. aprīlim iesniedz Ārlietu ministrijā informāciju par plānā paredzēto pasākumu izpildi.

Ārlietu ministrija līdz 2018. gada 31. maijam sagatavo, un ārlietu ministrs noteiktā kārtībā iesniedz Ministru kabinetā informatīvo ziņojumu par Rīcības plāna izpildi.

1. Chander, A. Diaspora Bonds, New York University Law Review, Vol.7, 2001. [↑](#footnote-ref-1)
2. Dzenovska D., Aizbraukšana un tukšums Latvijas laukos: starp zudušām un iespējamām nākotnēm, Rīga: Biznesa augstskola *Turība,* 2012, 176.lpp. [↑](#footnote-ref-2)
3. Kastoryano R. Immigration, communautés transnationales et citoyenneté, Revue Internationale des Sciences Sociales, 2000, pp. 353-359.; Skatīties arī diskusiju: Dzenovska D., Aizbraukšana un tukšums Latvijas laukos: starp zudušām un iespējamām nākotnēm, Rīga: Biznesa augstskola *Turība,* 2012, 86.-92. lpp. [↑](#footnote-ref-3)
4. Integrācijas pamatnostādnes 2.punkts - Politikas principi: Atvērtā latvietība. Latviešu valstsnācija ir iekļaujoša, tai ir pienākums nostiprināt savu identitāti un vienlaikus būt atvērtai tiem, kas vēlas iekļauties. Tas nozīmē, ka par latvieti var ne tikai piedzimt, bet arī apzināti kļūt. Katra cilvēka izvēle nosaka, vai blakus latviskajai identitātei, kas ir kopēja, viņš vēlas saglabāt arī savu nacionālo savpatnību, mazākumtautības identitāti. [↑](#footnote-ref-4)
5. Dati ir aptuveni, jo ir lielas atšķirības starp Iedzīvotāju reģistra datiem, vēstniecībās pieejamo informāciju un aplēsēm par reālo situāciju. [↑](#footnote-ref-5)
6. Agunias, D.R., Newland, K. Developing a Road Map for Engaging Diasporas in Development: A Handbook for Policymakers and Practitioners in Home and Host Countries. Washington DC: International Organization for Migration/Migration Policy Institute, 2012. [↑](#footnote-ref-6)
7. Gamlen, A. *et al*. Explaining the Rise of Diaspora Institutions. International Migration Institute, University of Oxford, Paper 78, 2013. [↑](#footnote-ref-7)
8. Turpat. [↑](#footnote-ref-8)
9. Padomes direktīva 77/486/EEC par migrantu bērnu izglītību. (Pieejama: http://eur-lex.europa.eu/LexUriServ/LexUriServ.do?uri=CELEX:31977L0486:EN:HTML) [↑](#footnote-ref-9)
10. Eiropas Parlamenta un Padomes Direktīva 2006/123/EK par pakalpojumiem iekšējā tirgū. (Pieejama: <http://eur-lex.europa.eu/LexUriServ/LexUriServ.do?uri=OJ:L:2006:376:0036:0068:LV:PDF>) [↑](#footnote-ref-10)
11. Eiropas Parlamenta un Padomes Direktīva 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (Pieejama: <http://eur-lex.europa.eu/LexUriServ/LexUriServ.do?uri=OJ:L:2010:095:0001:0024:LV:PDF>) [↑](#footnote-ref-11)
12. **Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai: Progresa ziņojums par Eiropas elektronisko sakaru vienoto tirgu 2009. gadā (15. Ziņojums) sec(2010)630 (Pieejams:** <http://eur-lex.europa.eu/LexUriServ/LexUriServ.do?uri=COM:2010:0253:REV2:LV:HTML>**)** [↑](#footnote-ref-12)
13. Latvijai ir 44 diplomātiskās un konsulārās pārstāvniecības ārvalstīs. [↑](#footnote-ref-13)
14. Garoza, I. Amerikas latviešu sabiedrības aptauja (624 respondenti), 2012. [↑](#footnote-ref-14)
15. Apsīte – Beriņa, E. Starpvalstu migrācija Eiropas Savienībā: Latvijas iedzīvotāju migrācija uz Lielbritāniju. Promocijas darbs. Rīga: Latvijas Universitāte, 2013. [↑](#footnote-ref-15)
16. Deklarācija par Laimdotas Straujumas vadītā Ministru kabineta iecerēto darbību un Valdības Rīcības plāns (2014), Nacionālās identitātes, pilsoniskās sabiedrības un integrācijas politikas pamatnostādnes, Valsts valodas politikas pamatnostādnes 2005.-2014.gadam. [↑](#footnote-ref-16)
17. Latviešu nedēļas nogales skolas ir septiņās pārstāvniecībās – Briselē, Helsinkos, Maskavā, Sanktpēterburgā, Strasbūrā, Vīnē un Ženēvā, dati uz 2013. gada janvāri. [↑](#footnote-ref-17)
18. Latviskās izglītības iespējas Eiropā ārpus Latvijas. ELA pētījums. 2012: 12.lpp. Pieejams: <http://latviesiem.co.uk/box/files/elaskolaspetijumsvs20120909.pdf> (aplūkots 14.02.2014.) [↑](#footnote-ref-18)
19. Sabiedrības integrācijas fonda 2012. gadā un 2013. gadā administrēto valsts budžeta programmu izvērtējums. *Ārpusskolas pasākumu programma 2013*, BISS, 2014.*.* Pieejams: http://www.sif.lv/images/files/informativie-materiali/progr-izvertejumi/izvertejums-arpusskolas-pasakumu-programma-2013.pdf [↑](#footnote-ref-19)
20. diplomātisko un konsulāro pārstāvniecību personāls tika samazināts par 37% (t.sk. konsulārās amatpersonas par 48%) – ĀM funkciju prezentācija Valsts kancelejā 2010. gada 11. jūnijā. [↑](#footnote-ref-20)
21. 2013. gada 30. septembrī Saeimas Sabiedrības saliedētības komisija sadarbībā ar ĀM rīkoja semināru par diasporas pārstāvību izcelsmes valstī, kurā no diasporas puses tika izteikti vairāki ierosinājumi (piemēram, atsevišķa vēlēšanu apgabala izveidošana, diasporas kongresa izveidošana u.c.). Lai gan vienprātība netika panākta, šis jautājums ir pelnījis tālākas diskusijas. [↑](#footnote-ref-21)
22. Muižnieks, N. Atbildīgums Latvijas attiecībās ar diasporu//*Latviešu trimdas loma Latvijas neatkarības idejas uzturēšanā,* apvienotā Pasaules latviešu zinātnieku III kongresa un Letonikas IV kongresa sekcijas materiāli. Rīga: Latvijas Zinātņu akadēmija, 2011. [↑](#footnote-ref-22)
23. Oiarzabal, J.P. Diaspora Basques and Online Social Networks: An Analysis of Users of Basque Institutional Diaspora Groups on Facebook, Journal of Ethnic and Migration Studies, 38:9, 2012, 1469.-1485.lpp. [↑](#footnote-ref-23)
24. Burrell, J., Anderson, K. I have great desires to look beyond my world: trajectories of information and communication technology use among Ghanians living abroad, *New Media and Society*, 10(2), 2008, 203.-224. [↑](#footnote-ref-24)
25. Oiarzabal, J.P. Diaspora Basques and Online Social Networks: An Analysis of Users of Basque Institutional Diaspora Groups on Facebook, Journal of Ethnic and Migration Studies, 38:9, 2012, 1469.-1485.lpp. [↑](#footnote-ref-25)
26. ĀM sadarbībā ar Eiropas Komisiju 2012. gada aprīlī notika konference par migrāciju un identitāti; ĀM sadarbībā ar OECD 2012. gada decembrī notika konferencepar emigrācijas ietekmi uz Baltijas valstīm; notiek sadarbība ar Starptautisko Migrācijas organizāciju (IMO). [↑](#footnote-ref-26)
27. 2013. gadā Latvijas Universitāte, Eiropas Komisijas pārstāvniecība Latvijā un ĀM organizēja pirmo „studiju nometni” diasporas jautājumu aktualizēšanai, piesaistot ievērojamus ārzemju speciālistus un Latvijas ekspertus. [↑](#footnote-ref-27)
28. Reemigrācijas atbalsta pasākumu plāns 2013.-2016. gadam (apstiprināts ar 2013. gada 30. jūlija MK rīkojumu Nr.356); [↑](#footnote-ref-28)
29. Informatīvais ziņojums par priekšlikumiem reemigrācijas atbalsta pasākumiem; apstiprināts Ministru kabineta sēdē 2013. gada 29.janvārī (protokols Nr.6 27.§). [↑](#footnote-ref-29)
30. Hazans M. Latvijas emigrācijas mainīgā seja: 2000-2010. Latvija. Pārskats par tautas attīstību 2010./2011. Nacionālā identitāte, mobilitāte un rīcībspēja (red. Zepa B. un Kļave E.), Rīga: LU Akadēmiskais apgāds,2011, 70-91 lpp; Sociālo un politisko pētījumu institūts, Pārskats par Tautas attīstību. Latvija. Nacionālā identitāte, mobilitāte, rīcībspēja, Rīga: LU akadēmiskais apgāds, 2012, 80.-83.lpp, (Pieejams: http://www.biss.soc.lv/downloads/resources/TAP/Latvija\_TAP\_2011.pdf). [↑](#footnote-ref-30)